ICM V1.0 je industrijski računar koji je namenjen za kontinuirano praćenje i arhiviranje parametara potrošnje električne energije koju isporučuje energetski transformator instaliran u transformatorskoj stanici. Praćenje parametara rada se vrši putem digitalnog panel mrežnog analizatora koji je već instaliran u NN razvodnom ormanu transformatorske stanice. Panel mrežni analizator se napaja iz IKM sa kojim istovremeno i komunicira putem RS485.\nTakođe ICM omogućuje video nadzor unutar objekta, detekciju požara i detekciju pokreta unutar objekta, kao i detekciju otvaranja vrata objekta.\nIstovremno ICM omogućuje merenje temepratura unutar i izvan trafo stanice putem inteligentnih senzora temerpature povezanih na RS485.\nSvi ovi parametri se arhiviraju unutar IKM i moguće im je pristupiti putem 3G, GPRS, LAN ili radio modema.\nArhivirani podaci parametara potrošnje električne energije koju isporučuje energetski transformator, preuzimaju se sa ICM automatski pomoću USB memory sticka. Po njegovom priključenju na USB port ICM-a počinje procedura prenosa arhiviranih podataka. Pri tome se prebacuju svi arhivirani podaci, počev od meseca u kojem je vršeno prethodno očitavanje, do trenutka preuzimanja podataka. Za mesec poslednjeg očitavanja, kao i za sve mesece do trenutka preuzimanja podataka, prebacuju se kompletni parametri potrošnje.\nNaredno ubacivanje USB memorijskog sticka u tekućem mesecu, prouzrokovaće samo prebacivanje podataka od početka meseca do trenutka preuzimanja podataka.\nPraksa je pokazala da, sa periodom arhiviranja parametara potrošnje električne energije od 12 s mesečni fajlovi sa parametrima potrošnje električne energije zauzimaju oko 93.5 Mb memorijskog prostora bez kompresije. Zahvaljujući primenjenim naprednim tehnikama kompresije podataka, veličina ovih fajlova se pre prebacivanja smanjuje 9-10 puta, tako da njihov prenos na memory stick ne traje duže od 15 s. Nakon završenog prenosa arhiviranih podataka, periodičnim zvučnim signalom se daje znak da je dopušteno odvajanje memorijskog stika sa USB porta.\nPregled i analiza podataka izvode se nezavisnom PC korišćenjem pratećeg softvera ATS-EE, koji predstavlja jednu od najvećih komparativnih prednosti sistema.\nSistem napajanja rezervnog napajanja ICM-a realizovan je tako da omogućuje autonomiju rada ICM čak i pri neregularnim uslovima napajanja (npr. kratkotrajni nestanak napajanja). U slučaju nestanka napajanja ICM nastavlja sa radom napajajući se pri tome iz olovnog akumulatora koji je integrisan u samom ICM-u. Integrisani punjač akumulatora ima funkciju UPS-a i monitoring baterije koju štiti od dubokog pražnjenja. Po uspostavljanju regularnog napajanja IKM prelazi na napajanje iz mreže, dok se istovremeno vrši dopunjavanja akumualtora.\nIKM predstavlja fleksibinu platformu. Prilikom integracije u postojeći sistem omogućuje raznovrsnost komunikacionih kanala (npr. RS232, radio modem, wireless, 3G, GSM/GPRS, Ethernet, optika…) kao i komunikacionih protokla koji se mogu implementirati po želji korisnika.\nNa konektoru ICM-a za RS485 komunikaciju, postoje priključci za koje je predviđeno da mogu mogu napajati sa 12V jedan mrežni panel analizator i dva temperaturna senzora. Na konektoru digitalnih ulaza ICM-a postoje priključci za koje je predviđeno da mogu mogu napajati sa 12V senzor dima i senzor pokreta.\nIKM pruža mogućnost video nadzora unutar objekta korišćenjem web kamere koja se povezuje na USB priključak ICM-a. U slučaju nestanka mrežnog napajanja kamera može snimati dok se ICM napaja iz rezervnog napajanja.\nŠema povezivanja ICM u jednoj distributivnoj TS prikazana je narednim crtežom:\nTehničke karakteristike ICM(IKM) V1.0 :\nRadna temepratura: 0°C – 50°C\nVlažnost vazduha (bez kondenzacije) : 5% – 95%\nAutonomija rada na akumulator: 10min\nVreme punjenja akumulatora: 4hRS485:\nNapajanje eksternih uređaja: 12V (300mA max)\nBaud Rate: 56k maksimanlno Digitalni ulazi:\nNapajanje eksternih uređaja: 12V (100mA max)\nTip digitalnih ulaza: komanda naponom 12V\nBroj digitalinh ulaza: 3Mogućnost integracije u IKM:\nGPRS modemTežina: ~3.5kg\nDimenzije: H315 x W250 x D75 mm\nICM može imati značajnu ulogu i u preventivnom otkrivanju preopterećenja elektroenergetske opreme (energetski transformatori, strujni merni transformatori, i dr.) i planskom vršenju zamena pre pojave havarijskih stanja. Iz prethodno opisanih razloga može se zaključiti da IKM može značajno doprineti povećanju energetske i poslovne efikasnosti preduzeća za distribuciju električne energije.\nRealizacija ovog uređaja je sopstveni projekat Istraživačko-razvojnog centra ALFATEC d.o.o.\nKonferencija pod nazivom “4th Virtual Internat[...]\nKonferencija pod nazivom "3nd Virtual Internationa[...]\nUčešće na "59. Međunarodnom sajmu tehnike i tehnič[...]\nFotonaponska elektrana na Tehničkoj školi u Pirotu\nInvestitor: Tehnička škola u Pirotu Izvođač rad[...]


U Srbiji reciklirano 217.000t ambalažnog otpada - Sekopak\nU Srbiji reciklirano 217.000t ambalažnog otpada\n22/07/2021 Eko Lab\nSekopak se šestu godinu za redom istakao kao lider u industriji sa najvećim količinama ponovo upotrebljenog (96.872 tone) i recikliranog ambalažnog otpada (89.791 tona).\nSvi operateri ispunili su zakonsku obavezu, a nacionalni i opšti ciljevi ispunjeni su u vrednosti od 62,6% za ponovno iskorišćenje i 60% za reciklažu ambalžnog otpada.\nSekopak reciklirao najveće količine ambalažnog otpada u Srbiji\nKoličina ambalaže stavljene na tržište Republika Srbije do sada su se iz godine u godinu povećavala. Izuzetak je prethodna godina koja je svakako bila specifična, te se u izveštaju može videti pad od više od 8.000 tona.\nIsto važi i za broj preduzeća koji izvršavaju zakonsku obavezu dostavljanja podataka Agencij za zaštitu životne sredine – i ovde je primećen pad u odnosu na 2019. godinu.\n“Pad kolicina u 2020. godini u odnosu na 2019. je rezultat COVID-a 19, i ovo je bilo za očekivati, posebno u delu stavljene ambalaže u promet u HOREC-a sistemu”, objašnjava generalna direktorka Sekopaka.\nJačanje svesti stanovništva i kapaciteta pravnih lica\nIntenzivnije uključivanje javno komunalnih preduzeća u implementaciju sistema upravljanja ambalažom i ambalažnim otpadom.\nIntenzivniji inspekcijski nadzor nad implementacijom Zakona o ambalaži i ambalažnim otpadom.\nPrethodni postKako je Nestlé fabrika prestala da odlaže otpad na deponije?\nSledeći post Kako je Nestlé fabrika prestala da odlaže otpad na deponije?


Vesic: Ðilas proziva za 5.oktobar, a bio na suprotnoj strani - Embargo\nVesic: Ðilas proziva za 5.oktobar, a bio na suprotnoj strani\n5 октобра, 2018 admin\t0 Comments\nMislio sam da nikada neću da doživim da Ðilas proziva bilo koga za 5. oktobar, izjavio je veceras član Predsedništva SNS Goran Vesić, jer je, kako je rekao, Ðilas bio na suprotnoj strani od ljudi koji su demonstrirali.\nVesić je u izjavi Tanjugu ocenio da je licemerno što lider Saveza za Srbiju Dragan Ðilas govori o 5. oktobru, i istakao da je Ðilasov problem što postoje svedoci njegovog ponašnja pre i posle 5. oktobra.\n„A kako bi prihvatio kada je u tom trenutku radio sa RTS-om?“, upitao Vesić.\n„Dakle, stvarno je licemerno da Ðilas priča o 5. oktobru“, poručio je Vesić.\n„Tada je Ðilas postao Tadićev direktor Narodne kancelarije, Koštuničin ministar i tajkunski gradonačelnik. Kakvko je to vreme za Ðilasa bilo najbolje se vidi po tome da je 2006. godine prijavio da ima ženinu vilu na Dedinju, automobil iz 2003. godine i 70.000 evra ušteđevine. Kada je otišao sa vlasti, 2016. godine prijavio je da ima 24 miliona evra u nekretninama. Tako je u zlatnom vremenu koje je proveo na vlasti ovaj čarobnjak u bogaćenju na račun građana postao milioner“, ukazuje Vesić.\n„Kao što sam ga zvao 4. oktobra a zvaću ga i 6. oktobra. Ako se usudi ikada da prihvati poziv na duel biće to prilika da pričamo o tome kako se obogatio ali i šta je zaista radio 5. oktobra 2000. godine“, napominje Vesić.\nÐilas je, prema „Blicu“, reagovao na izjavu predsednika Srbije o 5. oktobru i optužio ga da taj datum koristi za reviziju istorije, kao i za obračun sa svim demokratskim snagama.\nU reagovanju na današnju Vučićevu izjavu, u kojoj je, kako navodi, okvalifikovan kao pljackaš koji je otimao od naroda, uništio Srbiju, i kao covek koji je, uz Vuka Jeremica najbogatiji u regionu, Đilas kaže da je Vučićev nastup sraman.\n← Šabački “Don” šalje “ niz vodu” gradonačelnika Zelenovića – “iz šešira vadi” Dušana Kostadinovića!?\nVesić: Pritisak je sada na Albancima to je naša pobeda →\nVESIĆ: Kovid bolnica u Batajnici biće završena 1. decembra. Garant za to su radnici poput Dragana, vredni i skromni ljudi, koji su izgradili naš Beograd! (FOTO)\n27 октобра, 2019 27 октобра, 2019 admin\t0


Cena dizela je povećana za oko jedan dinar po litru, gasa za oko tri dinara, a generalni sekretar Udruženja naftnih kompanija Srbije Tomislav Mićović je rekao Tanjugu da se ništa posebno nije desilo na svetskom tržištu nafte i da je reč o standardnim tržišnim fluktuacijma cena u sakladu sa ponudom i tražnjom.\n”U Zakonu o akcizama postoji odredba koja omogućava vladi da bez izmene zakona smanji nominalne iznose akciza čak za 20 odsto, ukoliko dodje do značajnijeg skoka cena imputa, kako bi ublažila efekte na domaće tržište”, podseća stručnjak UNKS-a.\nTečni naftni gas odnosno autogas funkcioniše na poseban način. Zemlje Istočne i Jugoistočne Evrope imaju slične izvore TNG-a i kada zahladi postoji veća potražanja za njim kao energentom i zato dolazi do skoka cena, objašnjavaju iz ovog Udruženja.\nPrema poslednjim podacima Udruženja naftnih kompanija Srbije, struktura prosečnih maloprodajnih cena goriva u Srbiji za 6. januara, koja predstavlja prosek za sedam dana odnosno od početka godine, izgleda ovako: Benzin Evro Premium BMB 95 149,53 dinara, Evrodizel 163,73 dinara i TNG autogas 82,68 dinara.\nveće cene dizela i gasa\nPrethodni tekstUskoro vetropark na Crnom vrhu kod Bora\nSledeći tekstBorska „Poez11a“ u Omladinskom centru


Vulin: Saobraćajna policija će od srede 24 časa meriti brzinu u okviru akcije Road pol | Mačva zdravog razuma\nNaslovna Vesti Vulin: Saobraćajna policija će od srede 24 časa meriti brzinu u okviru...\nMinistar unutrašnjih poslova Aleksandar Vulin izjavio je danas da više od 300.000 vozača godišnje biva kažnjeno zato što je prekoračilo brzinu i da je teško naći opravdanje za to, kao i za činjenicu da više od polovine stradalih u saobraćaju pogine upravo zbog ovog prekršaja.\nMinistarstvo unutrašnjih poslova (MUP) saopštilo je da je Vulin apelovao na vozače da budu odgovorni prema sebi i drugima i poštuju ograničenje brzine kretanja upozorivši da više od polovine stradalih u saobraćajnim nezgodama pogine upravo zbog nepoštovanja ograničenja kretanja na putevima.\nDa bi se smanjio broj nesreća ove nedelje saobraćajna policija će posebnu pažnju posvetiti prekršajima koji imaju veze s prekoračenjem brzine u okviru akcije koja će se održati u 30 evropskih zemalja, članica organizacije Road pol, medju kojima je i Srbija.\nVulin je najavio akciju Spid maraton, u okviru koje će od srede, 21. aprila saobraćajna policija 24 časa meriti brzinu.\n„Sve naše policijske snage će izaći na puteve i merićemo gde god možemo svaku brzinu, kako bismo jasno poručili vozačima da je vreme da uspore i povedu računa o sebi i ljudima koji žive oko njih“, rekao je Vulin, koji je u beogradskoj opštini Čukarica sa direktorom Agencije za bezbednost saobraćaja Duškom Pešićem prisustvovao početku kampanje usmerene na zaštitu pešaka u saobraćaju.\nPešić je rekao da je od početka ove godine u saobraćaju stradalo 45 pešaka, medju kojima je četvoro dece.\nNaveo je da je ukupno stradalih u saobraćaju u odnosu na isti period prethodne godine smanjen za više od 20.\n„Međutim, ono što je upozoravajuće jeste što je broj poginulih pešaka povećan, zbog čega je značajno da reagujemo preventivno i podignemo svest pešaka“, rekao je Pešić.\nPrema njegovim rečima takve nezgode se najviše dešavaju na delovima puta gde nema trotoara, u blizini pešačkih prelaza gde ljudi pretrčavaju ulice, kao i na mestima gde je zbog bezbednosti već ranije napravljena pasarela ili podzemni prolaz, koje ljudi ne koriste i pretrčavaju ulicu.\nPrethodni tekstPljačka prodavnice u sred bela dana\nSledeći tekstMMA spektakl u Šapcu: Antonio Silva Bigfut stiže na Megdan!\nRTS: Odluka Tvitera je politička, nećemo tamo objavljivati dok se ne...


Hemofarm - Vesti - Godina promena – zdravlje, pandemija, pouke\nGodina promena – zdravlje, pandemija, pouke\n„Ne mislim da je korona završena, imaćemo još izazova. Mislim da smo se mentalno opustili, a nemamo dovoljno vakcinisanih za kolektivni imunitet”, istakla je predsednica Vlade Republike Srbije Ana Brnabić na panel diskusiji „Godina promena – zdravlje, pandemija, pouke” koja je danas održana u organizaciji kompanije Hemofarm.\nPrema rečima Marijana Ivanuše, direktora Kancelarije Svetske zdravstvene organizacije u Srbiji, uopšte nije pitanje da li će delta tip virusa stići u Srbiju, nego kada će se to desiti. „Ono što treba da nas brine jeste kako danas da se vakcinišemo i molim vas nemojte čekati jesen”, poručio je Ivanuša i upozorio da se očekuje da će 90 odsto svih slučajeva u Evropi do kraja avgusta biti rezultat zaraze delta tipom koronavirusa.\nNa skupu su predstavljeni i rezultati Štadinog istraživanja o uticaju pandemije na mentalno zdravlje građana u Srbiji, prema kojima trećina ispitanika (31%) priznaje da je ona kod njih izazvala stres koji je vodio unutrašnjem nemiru, dok je u isto vreme gotovo identičan obim ispitanika (29%) rekao da ne oseća uticaj pandemije na mentalno zdravlje. Generalni direktor Hemofarma ovim povodom je istakao da je situacija sa Covid-19 značajno uticala na mentalno zdravlje svih građana, pa je iz tog razloga važna kampanja Hemofarm fondacije „Nesalomovi” za očuvanje mentalnog zdravlja u okviru koje je omogućena stručna podrška psihologa i psihijatara posredstvom besplatnog SOS broj 0800 001 002.


Uslovi korišćenja - Technology International Services\nHvala što ste posetili naš internet sajt „www.tisbgd.com“. Vaš pristup, kao i korišćenje ovog internet sajta (u daljem tekstu: internet sajt) podleže ovim Uslovima korišćenja i važećim zakonskim propisima koji uređuju ovu oblast. Pristupom i korišćenjem internet sajta, prihvatate bez ograničenja, ove Uslove korišćenja. Ukoliko ne prihvatate ove Uslove korišćenja bez ograničenja, molimo Vas da napustite internet sajt.\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo “Technology International Services” d.o.o., ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. “Technology International Services” d.o.o., će zaštititi svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, “Technology International Services” d.o.o. se ne obavezuje da redovno ažurira informacije sadržane na ovom internet sajtu. Takođe, “Technology International Services” d.o.o., ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom.\nInternet sajt koristite na sopstveni rizik. “Technology International Services” d.o.o., nije odgovoran za materijalnu ili nematerijalnu štetu, direktnu ili indirektnu, koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije “Technology International Services” d.o.o.. Takvi linkovi su obezbeđeni isključivo da bi Vama pružili što više informacija. “Technology International Services” d.o.o., ne kontroliše i nije odgovoran za rad, sadržaj, politiku privatnosti ili bezbednost ovih sajtova. “Technology International Services” d.o.o., ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti “Technology International Services” d.o.o.\nPrava intelektualne svojine i ostala prava na bilo koji Sadržaj koji je dostupan za preuzimanje sa internet sajta (u daljem tekstu Sadržaj), pripadaju “Technology International Services” d.o.o., osim ako drugačije nije izričito određeno. Vaša upotreba Sadržaja podleže uslovima Zakona o zaštiti autorskih prava Republike Srbije. Nemojte preuzimati niti koristiti Sadržaj ako se ne slažete sa ovim odredbama. Kada preuzimate ili koristite Sadržaj sa internet sajta, to činite na sopstveni rizik.\n“Technology International Services” d.o.o., može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


State department: Neosnovane spekulacije o promjeni granica - TK PORTAL\n“Stabilna, prosperitetna budućnost Zapadnog Balkana mora da bude zasnovana na dobroj upravi, vladavini prava, multietničkoj demokratiji i poštovanju ljudskih prava i osnovnih sloboda“, naveo je u saopštenju portparol Stejt departmenta Ned Prajs.\nDodao je da Vašington podržava zemlje Zapadnog Balkana na putu “do evropske integracije i članstva u ključnim evropskim i evroatlantskim institucijama“.\n“Sarađujemo sa zapadnobalkanskim zemljama i našim evropskim partnerima na unaprijeđenju državne uprave, vladavine prava i reformi u borbi protiv korupcije – kao i na promovisanju nezavisnih medija i energičnih civilnih društava – što će ojačati evropsku perspektivu regiona i unaprijediti dugoročni cilj cjelovite, slobodne i mirne Evrope“, poručio je Prajs u saopštenju.\n“Takođe želimo da pomognemo regionu da se razvija i bude prosperitetan dok štiti stratešku infrastrukturu i industrije protiv štetnih praksi Kine“, naveo je Prajs.\n“Podržavamo dijalog uz posredovanje Evropske unije i ohrabrujemo strane da se ponovo hitno angažuju u ovom procesu da bi riješile tehnička i politička pitanja. Radit ćemo sa Srbijom i Kosovom na primjeni obaveza iz Vašingtonskog sporazuma, u znak podrške cilju pune normalizacije”, naveo je Prajs.\nPartnerstvo sa Crnom Gorom i Severnom Makedonijom, podrška za reforme u BiH.\nPortparol Stejt departmenta je u saopštenju podvukao i da Vašington, uz snažne ekonomske veze sa regionom, cijeni svoja partnerstva u oblasti odbrane i bezbednosti, “uključujući sa najnovijim NATO saveznicima, Crnom Gorom i Sjevernom Makedonijom”.\n“Namjeravamo da dodatno ojačamo tu saradnju kroz obuku, vježbe, angažovanje snaga i nabavku”, najavio je Prajs.\nTakođe je pozdravio napredak koji su Albanija i Sjeverna Makedonija postigle u sprovođenju ključnih reformi i najavio nastavak podrške otvaranju pregovora o pristupanju EU sa obe zemlje u junu.\nPrajs je podsetio i da Vašington sarađuje sa međunarodnom zajednicom da podrži Bosnu i Hercegovinu “u sprovođenju reformi, uključujući i izborne, koje će joj omogućiti da se razvija i obezbjedi status kandidata za članstvo u EU.\n“Kancelarija Visokog predstavnika (OHR), uspostavljena prije 25 godina pod Dejtonskim mirovnim sporazumom, značajano doprinosi miru i stabilnosti u BiH. Nastavljamo da podržavamo važnu ulogu OHR u realizaciji programa 5+2, sa obnovljenim fokusom na borbu protiv korupcije kao ključnu za čvrsto uspostavljanje vladavine prava”, zaključuje se u saopštenju Stejt departmenta, piše “VOA“.\nIzvorni članak: State department: Neosnovane spekulacije o promjeni granica\nGradonačelnica Sarajeva Benjamina Karić poslala poruku Jasmili Žbanić\nMisteriozna smrt: Biciklista pronađen mrtav na putu, hitna kaže da nije nastradao u saobraćajnoj nesreći


Ne ugrožavamo BiH – Balkan Breaking News\nNe ugrožavamo BiH\nby Trepet Istine - 22/02/2017 0\nSrbija će stajati uz Srbe u Bosni i Hercegovini i daćemo podršku Republici Srpskoj i svemu što se radi po Ustavu i zakonu, poručio je na konferenciji za novinare predsednik Srbije Tomislav Nikolić. Cilj Srbije je da sačuva mir i stabilnost u odnosima sa BiH, ali nećemo dozvoliti ponižavanje Srbije, poručuje premijer Aleksandar Vučić. Predsjednik RS Milorad Dodik poručio da je jasno da najavljena revizija nije pitanje pravde, jer u tom slučaju takva odluka, ističe, ne bi mogla da bude donesena, dok predsjedavajući Predsjedništva BiH Mladen Ivanić kaže da će nelegalna tužba vjerovatno biti podnesena.\nTomislav Nikolić kaže da Republika Srpska i Srbi nisu učinili ništa da pokvare ni da destabilizuju odnose u BiH.\n“Danas smo se sastali ne prvi ali ni poslednji put i češće ćemo se sastajati, jer smo dovedeni u situaciju da moramo da razmišljamo o sudbini BiH, Republike Srpske i, što je najgore, o sudbini odnosa između Bošnjaka i Srba u BiH. Dočekali smo da jedan član Predsjedništva BiH donosi odluku za koju nije bitno da li je ili nije u njegovoj nadležnosti već šta mu je bio cilj i šta time poručuje. Veoma je neizvjesno kako će se razvijati odnosi u BiH i kakve odnose Sarajevo očekuje sa Srbijom”, rekao je Nikolić poslije sastanka sa premijerom Aleksandrom Vučićem, predsjednikom RS Miloradom Dodikom i predsjedavajućim Predsjedništva BiH Mladenom Ivanićem.\nDodaje da ne zna ni kakve odnose Bakir Izetbegović očekuje sa Srbijom poslije revizije presude u Hagu. Sa tim se, kaže, evidentno ne slažu ni predstavnici srpkog ni hrvatskog naroda u BiH, ali ni međunarodna zajednica.\nIstakao je i da međunarodna zajednica za sada nema riječi kojima bi opravdala takvu akciju, ali ni riječi osude, te da će morati da se izjasni da li se to radi uz njenu saglasnost ili bez nje.\nDodaje i da će Srbija uvijek stajati uz Srbe u BiH.\n“Srbija će uvijek stajati uz Srbe u BiH, mi smo neraskidivo vezan narod, jedan isti narod. Oni će imati podršku u svemu što rade i na osnovu Ustava i zakona”, poručuje Nikolić.\nNavodi i da Srbija neće podržati ničije neustavne ni nezakonite mjere, a pogotovo ne odluku kojom se jedan narod u BiH ponovo postavlja u poziciju sa koje bi mogao da krene u napad na srpski narod.\nVučić: Odnosi dvije zemlje vraćeni dvadeset dvije godine unazad\nPremijer Aleksandar Vučić kaže da Srbija ni na koji način nije doprinijela podnošenju zahtjeva za reviziju presude BiH za genocid, i izrazio uvjerenje da tužba neće uroditi plodom.\nPrema njegovim riječima, odnosi dvije zemlje su vraćeni 25, odnosno 22 godine unazad, u doba potpisivanja Dejtonskog sporazuma, a posao Srbije je da sačuva mir i stabilnost u regionu ali i da odgovori na tužbu i pobijedi.\n“Očigledno je da neki ljudi žive u prošlosti i od nje pokušavaju da žive”, primijetio je srpski premijer.\nKaže da Srbiju najviše brine činjenica da su odnosi dvije zemlje vraćeni 22 godine unazad.\n“I ovo malo povjerenja koje smo uspjeli da izgradimo kroz sastanke je nestalo, jasno je da toga nema, jer ako želite da podignete tužbu protiv susjedne zemlje, a znate da ima više od milion Srba u BiH koji su protiv, znate da ne možete da je dobijete. Onda to pokazuje koliko su duboki, suštinski i temeljni naši problemi”, poručuje Vučić.\n“Nemamo pravo da dozvolimo ponižavanje Srbije. Cilj u odnosima sa BiH je očuvanje mira i stabilnosti”, kaže premijer.\nVučić je, ukazujući na to da vjerovatno sve zanima formalno pitanje da li će Srbi učestvovati u vlastima u Sarajevu, naglasio da Srbija nikada nije vršila i neće vršiti pritisak na Srbe u RS i predstavnike Srba u BiH, jer oni najbolje znaju kako da sačuvaju interese srpskog naroda.\nObjasnio je da će Srbija pokušati da traži nove mehanizme za istinski, suštinski dijalog sa bošnjačkim narodom.\nOni, kako je konstatovao, nisu dosada bili dovoljno uspješni, jer, kako kaže, “bar neko od nas nije bio dovoljno iskren”.\nVučić: Nisam ovo očekivao od Izetbegovića\nPremijer Aleksandar Vučić kaže da nije očekivao pokretanje revizije presude Međunarodnog suda pravde po tužbi BiH protiv Srbije.\n“Ako me pitate da li sam iz racionalnog ugla, posmatrajući i analizirajući te stvari, očekivao taj potez Bošnjaka – ne, nisam”, rekao je Vučić.\nOn je, upitan da li je očekivao takav potez Bakira Izetbegovića, rekao da to prije mjesec dana nije mogao očekivati, te dodao da predsjednik Srbije Tomislav Nikolić jeste tako mislio i “malo bolje anticipirao te stvari od njega”.\n“Vjerovao sam da je to pogrešan potez za odnose Bošnjaka i Srba, da nije odmjeren, da nanosi štetu prije svega našim odnosima, ali da ne donosi ništa dobro ni Bošnjacima ni Srbima”, rekao je Vučić.\nZAŠTO RORABAHER PODRŽAVA SOROŠEVU DESTABILIZACIJU BALKANA\nRepublika Srpska prezadužena – kupljen socijalni mir\nUKRAJINSKE SLUŽBE BEZBEDNOSTI OTELE RUSKU NOVINARKU: Oštra reakcija Moskve! (VIDEO)\nRođak teroriste iz Nice: On nije bio musliman, pio je alkohol, drogirao se i tukao ženu\n15/07/2016 15/07/2016 446


Počinje festival: Sedmica u znaku filma Kulturni centar Trebinje\nPočinje festival: Sedmica u znaku filma\nTREBINJE I Peti, jubilarni, Festival mediteranskog i evropskog filma „Trebinje 2017“ počinje sutra, a na platou ispred Kulturnog centra i na ljetnoj sceni Doma mladih, do 13. avgusta, trebinjska publika biće u prilici da pogleda 24 dugometražna i kratka filma iz više od deset zemalja eks-ju i evromediteranskog regiona.\nFestival će svečano biti otvoren sutra veče u 20:30 sati na platou ispred Kulturnog centra, obraćanjima gradonačelnika Luke Petrovića, ovogodišnjih dobitnika „Zlatnog platana“, te osnivača, selektora i umjetničkog direktora ove manifestacije Peđe Milojevića.\nMilojević ističe da će pored laureta festivalskog priznanja ljubitelji filma u Trebinju imaće i ove godine priliku da pozdrave aktere prikazanih ostvarenja, reditelje i glumce kinematografije regiona, poput Koleta Angelovskog, Danice Maksimović, Brankice Sebastijanović, Milana Vasića, Milana Kalinića, Nemanje Ćipranića, Domagoja Mrkonjića…\n„Ovo je jedini grad i festival gdje svaki građanin može da razgovara sa glumcima i drugim filmskim radnicima. Družimo se sa ljudima koje sretnemo u Starom gradu, u šetnji prelijepim trebinjskim ulicama i mostovima”, naveo je Milojević.\nFestival mediteranskog i evropskog filma organizuju Tangram centar iz Beograda i Kulturni centar Trebinje, a pod pokroviteljstvom Grada Trebinja i Ministarstva prosvjete i kulture Republike Srpske, te uz podršku Uprave za dijasporu Republike Srbije.\nPrevious Ljepote Orjena u objektivu Slavenka Vukasovića\nNext Počeo film festival: Zlatni platani uručeni Ljiljani Blagojević i Igoru Galu


Idealna soba za vaše dete: Saznajte uslove učešća u velikom dečijem likovnom konkursu koji organizuje „Forma Ideale“ | 035info.rs\nNaslovna Vesti Idealna soba za vaše dete: Saznajte uslove učešća u velikom dečijem likovnom...\nKako učestvovati u desetom dečijem likovnom konkurusu za predškolce i prvake Srbije „Moja idealna soba“, koji organizuje Forma Ideale?\nKompanija Forma Ideale organizuje jubilarni, deseti po redu, dečiji likovni konkurs pod nazivom Nacrtaj, oboji i osvoji!, a pravo učešća imaju prvaci i predškolci iz čitave Srbije, iz svih zainteresovanih osnovnih škola i predškolskih ustanova.\nKonkurs je otvoren tokom septembra i organizuje se u svim školama i predškolskim ustanovama u Srbiji koje se odluče za učestvovanje. Mališani imaju šansu da svoju kreativnost iskažu na način koji odaberu, likovnom tehnikom koja im se najviše dopada i koja im je bliska, na temu Moja idealna soba. Radove predaju svojim učiteljima, odnosno vaspitačima, koji ih dalje prosleđuju organizatoru konkursa najkasnije do 30. septembra 2021. godine do kada je omogućena prijava i učešće.\nNajtalentovaniji prvaci i predškolci, čiji crteži na temu Moja idealna soba budu proglašeni najboljima, osvojiće brojne vredne nagrade:\nPročitajte i… 20 genijalnih DIY ideja za uređenje doma sa TikToka\npetrograd99 / iStock via Getty\nThe post Idealna soba za vaše dete: Saznajte uslove učešća u velikom dečijem likovnom konkursu koji organizuje „Forma Ideale“ appeared first on Lepota i zdravlje.\nPrethodni tekstMediji: Istorija ostala ista, Đoković nije krio emocije\nSledeći tekstIntuitivna ishrana: 10 osnovnih principa


Iz prihvatnog centra kod Bele Palanke 29 migranata premešteno je u centar u Bosilegradu, u cilju racionalnijeg pristupa u smeštaju migranata i smanjenja troškova, izjavio je komesar za izbeglice i migracije Vladimir Cucić.\nVladimir Cucić za Tanjug kaže da premeštanje migranata ne znači da je centar u Beloj Palanci zatvoren.\nObjasnio je da je u ovom trenutku ostanak malog broja migranata u centru kod Bele Palanke bio "luksuz", zbog velikih troškova.\nNavodi da je u toku useljavanje migranata u centar u Bosilegradu, koji ima mnogo bolje uslove i daleko kvalitetniji smeštaj.\nU tom centru, koji može da primi između 120 i 130 migranata, već je bilo smešteno njih između 40 i 50, kaže Cucić i navodi da su znatno smanjeni troškovi i izmeštanjem migrantata iz centara u Preševu, Vranju i Bujanovcu.\n"To ne znači da su ti centri zatvoreni, već da su u 'usporenom ritmu'. Ako bude potrebno, sve centre ćemo staviti u pogon", rekao je Cucić.\nPrema poslednjim podacima, u Srbiji je trenutno nešto više od 4.000 migranata, a Cucić kaže da je njih 3.600 smešteno u prihvatnim centrima, dok oko 400 migranata nije prihvatilo smeštaj u centrima, ne želi da se evidentira, kratko borave u Srbiji i ne nameravaju da traže azil.\nĐorđević o migracijama\nSutra počinje školska godina i za đake migrante


Porezna uprava /Nova godina: Kazne za neprijavljenu muziku uživo i do 10.000 KM / Radio Sarajevo\n25. 12. 2017. u 14:51:00 Radiosarajevo.ba\nIz Porezne uprave FBiH pozvali su porezne obveznike oji organiziraju izvođenje žive muzike da blagovremeno izvrše svoje zakonom propisane obaveze, odnosno da:\n- Tri dana prije početka organiziranja žive muzike u ugostiteljskom objektu prijave dan početka i dan završetka organiziranja žive muzike;\n- Podnesu prijavu o obračunatoj i plaćenoj komunalnoj taksi za izvođenje muzike uživo nadležnoj poreznoj ispostavi, u propisanom roku, odnosno u skladu sa kantonalnim zakonima sa izvođačem žive muzike zaključe ugovor o autorskom djelu, odnosno obračunaju, obustave i prijave porez na dohodak, doprinos za PIO/MIO i doprinos za zdravstveno osiguranje i toprilikom svake isplate autorskog honorara izvođaču.\n- novčane kazne u iznosu od od 500 KM do 10.000 KM za pravno lice i novčane kazne za odgovorno lice u pravnom licu u iznosu od od 200 M do 2.000 KM, novčane kazne za fizičko lice u iznosu od od 200,00 KM do 3.000,00 KM, saopćeno je iz PUFBIH.\nPred nastupajuće novogodišnje praznike, Porezna uprava Federacije BiH će na području Federacije BiH izvršit će pojačanu kontrolu ugostiteljskih objekata radi provjere zakonitog organiziranja muzike uživo.\nTagovi: Nova godina Porezna uprava FBiH kontrola\nBiH / Masovni protesti u četvrtak: Uz 5.000 policajaca stižu i pripadnici Oružanih snaga\nSućeska / Ramić: Cilj nam je da u Srebrenicu investiramo više od pet miliona KM\nRS / Crnadak podržao Srbe u OSBiH: Dodikova izjava je štetna, sretan vam 9. januar


Završena Zimska škola informatike na ITHS-u | ITHS\nZavršena je besplatna Zimska škola informatike na temu Prvi koraci ka veb programiranju, koju je osmislio i realizovao ITHS, u želji da svim učenicima koji vole informatiku pruži mogućnost za sticanje znanja u ovoj sferi. Ovo druženje puno novih znanja trajalo je od 13. do 17. januara.\nI ovog puta, kao i tokom Letnje škole informatike, zajedno smo došli do zaključka da za oblast informacionih tehnologija nikada nije suviše rano i da je kraj osnovne škole savršen period za početke učenja o ovoj izuzetno profitabilnoj oblasti znanja.\nZimsku školu informatike na ITHS-u pohađalo je 20 osnovaca, koji su, osim usvojenih znanja i veština, druženja i svakodnevnog učenja novih stvari, imali priliku da saznaju kako funkcioniše jedna od najvećih i najuspešnijih kompanija na ovim prostorima u oblasti informacionih tehnologija – ComeTrade.\nPosle uspešne odbrane svojih radova, polaznici su stekli uslove za dobijanje sertifikata koji potvrđuju uspešan završetak ITHS-ove Zimske škole informatike.\nSvi koji su pohađali ITHS-ovu besplatnu Zimsku školu informatike preneli su nam utiske koji govore o izuzetno korisnom i interesantnom iskustvu, o puno novih znanja, novih informacija, puno druženja i odličnog provoda.\nFotografije sa Zimske škole informatike možete pogledati u galeriji na našem sajtu.


Šef Unmika: Dijalog osnova napretka - Sputnjik Srbija\n18:33 13.04.2021 Preuzmite kraći link\nOn je na sednici Saveta bezbednosti Ujedinjenih nacija o Kosovu podsetio na današnji razgovor sa predsednikom Aleksandrom Vučićem i premijerom privremenih institucija Aljbinom Kurtijem i ukazao da su svi oni su podvukli da jedino smislen i iskren dijalog i politike koje gledaju u budućnost mogu da dozvole da se ovi odnosi razviju i zajednički interesi ispune.\nNedavno održane izbore na KiM Tanin je ocenio kao uspešne i istakao da se nova vlada na čelu sa Kurtijem suočava istovremeno sa velikim mogućnostima i izazovima.\n"To je mogućnost da se izmeni narativ novih generacija. Smanjenje tenzija zahteva da vladajuće i opozicione partije sarađuju na višim interesima. Svestan sam frustracija javnosti i njihove želje da imaju budućnost manje opterećenu nacionalističkim sloganima", rekao je Tanin.\nGovoreći o izboru Vjose Osmani za predsednicu on je ukazao da je ona druga žena koja je izabrana na taj položaj, kao i da su izglasane 43 žene, koje predstavljaju 36 odsto celokupnog parlamenta.\n"To je omogućilo Kosovu da zauzme mesto zajedno sa ostalim društvima sa visokim procentom zastupljenosti žena. Novi parlamentarni saziv Kosova uključuje žene na pozicijama dva od tri zamenika premijera, dok se pet žena nalazi na ministarskim pozicijama", rekao je Tanin.\nOn je dodao i da će posebna važnost biti posvećena verskim slobodama i toleranciji uz konstataciju da Misija nastavlja da pažljivo prati sve incidente koji pogađaju verske objekte i da nastavlja da radi sa zajednicama i vlastima kako bi se obezbedila zaštita takvih mesta.\nKada se radi o pandemiji, Tanin je istakao da iako su uvedene dodatne mere, zaraza dostiže najveći nivo od početka pandemije i da je na KiM zabeleženo više od 2.000 smrtnih slučajeva od početka pandemije što je najviše po glavi stanovnika.\n"Na Kosovo su stigle prve doze vakcina protiv korona virusa preko kovaks sistema. Od suštinske važnosti je da se ubrza vakcinacija na KiM. Misija nastavlja da radi na terenu u skladu sa planom", zaključio je Tanin.\nSelaković u nastavku sednice SB UN : Ponižavajuće stanje srpske baštine na KiM\nUnmik, Srbija, Kosovo


Telekom osniva veliki investicioni fond za startap ideje - 24sedam\nTelekom osniva veliki investicioni fond za startap ideje\n„Telekom Srbija“ dobio je sve neophodne saglasnosti za osnivanje najvećeg investicionog fonda u Srbiji za pomoć startap idejama\nTo će biti najveći fond venčer kapitala u regionu, najavljuje generalni direktor „Telekoma“ Vladimir Lučić kaže da će to preduzeće uložiti u fond 25 miliona evra u narednih pet godina ali i da će privući razne privatne kompanije da budu deo fonda, pa će fond biti značajno veći od inicijalnog.\n– To će biti definitivno najveći fond u regionu. Venčer kapitalje, inače, jedan standardni način finansiranja gde velike korporacije ulažu u startap i digitalne ideje. Zamišljen je kao posebna firma koju će voditi profesionalni menadžment, koji trenutno tražimo u Americi i Izraelu, u zemljama koje su najprepoznatljivije po razvoju startap ideja – kazao je Lučić gostujući na RTS-u.\nLučić navodi da će fond početi sa radom najkasnije do juna a već od septembra počeće da se finansiraju prve startap ideje sa 50.000 do 100.000 evra.\nDirektor „Telekoma“ očekuje da će IT sektor biti glavna industrijska grana u Srbiji i njen glavni izvozni proizvod, i kaže da Srbija tu stvarno ima šansu jer je mala je razlika između bogatih i siromašnih zemalja a početno ulaganje u startape nije veliko.\nLučić ističe da će fond biti fokusiran, pre svega, na Srbiju, ali da je plan da ga prošire i na region, od Slovenije do Severne Makedonije.\n– Druge godine fonda ćemo probati da budemo deo nekog fonda u Americi ili u Izraela, kako bi povećali prihod našeg fonda i da bi postali deo tih velikih fondova koji pronalaze startapove – naveo je Lučić i dodao da će time sredstva fonda biti znatno veća.\nLučić dodaje da će taj fond biti jedan od način i da se poveća prihod Telekoma od digitalnih servisa.\n– Potpuno sam siguran da će ovaj fond pomoći da višestruko poraste vrednost Telekoma Srbije i da i sa tim bude lider u regionu – naveo je generalani direktor Lučić.\nTagovi: investicijestartapiTelekom Srbija\n3. mart 2021, 17:09\n3. mart 2021, 17:04\nSamo “stvar utiska”: U Srbiji još ne postoje istraživanja o kvalitetu uvozne robe\n3. mart 2021, 16:59\nProsečan Evropljanin godišnje baci 11 kilograma odeće\n3. mart 2021, 16:19\nMinistar Mali otkrio tačan datum kada počinje prijava za 60 evra\nPrijava privrednika za polovinu minimalca za zaposlene preko portala E-porezi\n1. mart 2021, 13:11\nČvrsta ruke: Piksi će zabraniti igračima da idu na splavove


Атијас: Ревизионизам историје допустио називе улица и објеката по именима злочинаца | Јадовно 1941. – КУЛТУРА СЈЕЋАЊА\nPotpredsjednik Jevrejske opštine Doboj Dario Atijas upozorio je da se revizionizam istorije u FBiH manifestovao imenovanjem ulica ili javnih objekata po nacističkim ili ustaškim zločincima, pa je osnovna škola u sarajevskom naselju Dobroševići nazvana po istaknutom činovinku NDH-a Mustafi Busuladžiću, a ulica u Mostaru po ustaškom pukovniku Juri Francetiću.\nAtijas je u intervjuu za Srnu ocijenio, da labilan stav međunarodnih predstavnika i nezrelost domaćih političara dopušta taj revizionizam istorije.\nKao loše primjere, Atijas je naveo postavljanje ustaških tabli na javnim mjestima u Hrvatskoj i sve zastupljeniji ustaški pozdrav “Za dom spremni” kod današnje hrvatske desnice.\nOn je istakao da i zemlje poput Mađarske, Ukrajine, Poljske, pa i Njemačke nisu imune na ekstremna ispoljavanja mržnje, ali da zabrinjava kada država ne reaguje ili počinje sa revizionizmom istorijskih događaja preko raznih istoričara.\n“Holokaust je često na margini zbog kompleksne političke situacije i međusobne netrpeljivosti velikih etničkih grupa. Jevrejske zajednice su najčešće promoteri te priče, a taj proces je umnogome lakši kod država sa više svijesti”, naveo je Atijas.\nOn smatra da se ekstremizmu treba oduprijeti uvođenjem edukacije o Holokaustu u obrazovni sistem, iza čega treba da stanu država i njene institucije.\n“Mala udruženja i nevladine organizacije danas su izgleda jedini promoteri tih stvari”, ocijenio je Atijas.\nAtijas je naveo da u BiH danas živi samo hiljadu Jevreja u šest jevrejskih opština od oko 70.000 koliko ih je živjelo do Drugog svjetskog rata, te napomenuo da će za nekoliko godina proslaviti pet vijekova otkako su se nastanili na ovo područje.\nOn je istakao da bi svaka država trebalo da otvori svoje arhive da bi do detalja biti istraženi i osuđeni zločini počinjeni tokom Drugog svjetskog rata, na šta ih obavezuje i Stokholmska deklaracija, kao ključni dokument Međuvladine organizacije za sjećanje na holokaust – IHRA.\nAtijas je podsjetio da su mnoge zemlje metodološki uvele u obrazovni sistem izučavanje stradanja ne samo šest miliona Jevreja već i drugih etničkih grupa, ali da se BiH, koja ima status posmatrača u IHRA, ne bavi tom temom.\nPrema njegovim riječima, veliku zaslugu u tome imaju dugogodišnje aktivnosti na umanjenju značaja stradanja naroda s ciljem očuvanja “bratstva i jedinsta” za vrijeme bivše Jugoslavije.\nAtijas je ukazao da vlast u Republici Srpskoj ima više osjećaja da stradanje Jevreja ne padne u zaborav odavanjem pomena stradalima u Donjoj Gradini, koji je poznat i kao “Logor osam” jasenovačkog sistema ustaških koncentracionih logora za masovno istrebljenje Srba, Jevreja i Roma u NDH-a.\nOn je podsjetio i na program Vlade Srpske koji se u proteklih šest godina sprovodi posredstvom resornog ministarstva na način da nastavnici srednjih škola odlaze u Muzej Holokausta “Jad Vašem” u Jerusalim, gdje stiču nova znanja o Holokaustu.\nAtijas je ocijenio da su se ta saznanja mogla dodatno upotpuniti saradnjom institucija sa Jevrejskim kulturnim centrom u Doboju na način da bude osnovan interaktivni muzej koji bi bio povezan sa “Jad Vašem”, ali je ukazao da se taj projekat ne može realizovati bez finansijske podrške Srpske i grada Doboj.\nKada je riječ o restituciji, Atijas je naglasio da su BiH i Poljska okarakterisane kao zemlje sa najmanje progresa, ali da to ne iznenađuje s obzirom na to da se samo BiH radi o imovini u vrednosti od preko milijardu evra.\nOn je izrazio nezadovoljstvo i time što Jevrejskoj opštini u Doboj do danas nisu dostupni na uvid podaci o nekadašnjoj imovini Jevreja, koji se nalaze u dobojskom Zemljišnoknjižnom uredu.\nArtijas je napomenuo da je na području dobojske regije do Drugog svjetskog rata živjelo između 120 i 140 Jevreja, a da se podaci o njihovom životu crpe iz različitih izvora.\nPrema njegovim riječima, sva dokumentacija o postojanju Jevreja u Doboju je uništena, a pojedina svjedočanstva prikupljena su u periodu postojanja Federativne Narodne Republike Jugoslavije i smještena su u Muzeju BiH, Zemaljskom muzeju i Muzeju genocida u Beogradu.\nAtijas kaže da se članovi ove zajednice danas osjećaju prilično bezbjedno u Doboju, gdje žive u tolerantnoj sredini, u odnosu na dešavanja u regionu.\nPovodom Međunarodnog dana Holokausta, Jevrejski kulturni centar u Doboju danas će se u 17.00 časova priključiti u kampanju “Sjećamo se”, čiji je nosilac Svjetski jevrejski kongres.\n“Svi ljudi dobre volje su pozvani da se taj dan uslikaju sa natpisom ‘Sjećamo se’ i tako iskažu poštovanje i sjećanje na stradale” rekao je Atijas i dodao da će biti održan i istorijski čas o Holokaustu.


ZEMLJA PLJAČKE, ZLOČINA, KRIMINALA, KORUPCIJE I ŠMRKANJA – PRAVDA – ISTINA\nIzvještaj CIA blago napisan…\nCentralna obavještajna agencija objavila je da BiH sve više postaje tranzitna tačka za prevoz heroina u Zapadnu Evropu. Ekspert za bezbjednost Darko Trifunović smatra da je izvještaj napisan u blagoj formi, te da je stanje u zemlji mnogo teže.\nU izvještaju objavljenom na zvaničnoj internet stranici CIA navodi se da je BiH jedna od glavnih ruta za prevoz heroina u Zapadnu Evropu, a da je zastupljeno i pranje novca zbog ekonomije koja je bazirana na gotovom novcu.\nPrema mišljenu Darka Trifunovića, eksperta za bezbjednost, BiH više nije tranzitna stanica za heroin, već zaustavna stanica. U prilog tome ide činjenica, kaže on, da djeca koriste opijate po srednjim školama.\nU izvještaju CIA se kao slabosti navode i slabo pravosuđe, te korupcija, a BiH se suočava i sa problemom nezaposlenosti, loše ekonomije, negativne stope nataliteta. Treba se dobro zapitati u kom pravcu ova država ide, kaže Trifunović.\nOvakvo stanje odgovara nesposobnim političkim nomenklaturama koje u dužem vremenskom periodu ne mogu da daju nijedno rješenje, ističe Trifunović.\n“Sistemski se nastavlja pljačka države. Uzmite u obzir da je Republika Srpska 2006. imala 2 milijarde maraka plus u budžetu, da je bio smanjen spoljni dug Republike Srpske i uzmite parametre na današnji dan i vidjećete da u ekonomiji, politici, čak i bezbjednosti država se pretvorila u nekog monstruma”.\nTrenutno se ne vidi izlaz iz ovog mraka iz kojeg će ljudi željeti sve više da odu, zaključuje Trifunović.


Povećan budžet Ministarstva zaštite životne sredine za 2022. godinu - SRDA\nPovećan budžet Ministarstva zaštite životne sredine za 2022. godinu\nEnergija, Finansiranje, Mobilnost, Otpad\nBudžet Ministarstva zaštite životne sredine za 2022. godinu iznosi 15,4 milijardi dinara. U odnosu na drugi rebalans budžeta za 2021. godinu reč je o povećanju od 39%, a gledajući prvobitni usvojen budžet Zakonom o budžetu za 2021. reč je o povećanju od 85%.\nZa izvore finansiranja za Razdeo 25 Ministarstvo zaštite životne sredine, u odnosu na prošli budžet, najveće povećanje je u delu – primanja od inostranih zaduživanja i finansijske pomoći EU (više od 6 milijardi dinara).\nNa troškovnoj strani, za smanjenje zagađenja vazduha iz individulanih izvora, što je namenjeno lokalnim samoupravama, u ovom budžetu je izdvojeno 150 miliona dinara, što je povećanje u odnosu na 100 miliona za 2021. Nastavak na ovo ulaganje jeste nova linija budžeta – nabavka, zamena, rekonstrukcija i sanacija kotlarnica za grejanje zašta je izdvojeno 200 miliona dinara, koja u prethodnom budžetu nije bila posebno izdvojena.\nZa sanaciju i zatvaranje nesanitarnih deponija je opredeljeno 350 miliona što je povećanje u odnosu na ovogodišnje opredeljenje rebalansom kada je ova stavka iznosila 209 miliona dinara. Realizacija projekta izgradnje sistema upravljanja otpadom je rebalansom budžeta za 2021. umanjena, jer novac nije iskorišćen za ove namene. Za 2022. je značajno povećanje tako da ova linija iznosi 400 miliona. Za izmeštanje i trajno zbrinjavanje opasnog otpada izdvojeno je 600 miliona. Taj iznos je utrošen i u 2021. godini, s tim da je dupliran poslednjim rebalansom budžeta u odnosu na prvobitni budžet od 300 miliona. Za nabavku opreme za sakupljanje i reciklažu opredeljeno je 360 miliona dinara u odnosu na 230 miliona ove godine.\nZa izgradnju regionalnih centara za upravljanje otpadom opredeljeno je milijardu dinara. A za projekat daljinskog grejanja u Kragujevcu 1,25 milijardi.\nPodsticaji za ponovnu upotrebu i iskorišćenje otpada kao sekundarne sirovine iznose 3 milijarde dinara.\nPodsticaji za kupovinu električnih i hibridnih vozila su ostala u visini prošlogodišnjih subvencija na kraju godine, u visini od 150 miliona dinara.\nDotacije nevladinim organizacijama u budžetu za 2022. godinu iznose 40 miliona dinara što je značajno smanjenje u odnosu na ovu godinu kada su ti podsticaji iznosili 70 miliona. A smanjenje je i u odnosu na 2020. i 2019. godinu kada je iznos dotacija bio 50 miliona dinara.\nU narednom periodu detaljnije ćemo analizirati ove i druge stavke budžeta Ministarstva za zaštitu životnu sredinu, šta je konkretno planirano, zašto je u nekim linijama povećanje iznosa u odnosu na raniji budžet a negde smanjenje, itd. Pratite SRDU.\nPoslanici Skupštine Srbije usvojili su 23. novembra Zakon o budžetu za 2022. godinu kojim su predviđeni prihodi od 1.516,8 milijardi dinara i rashodi od 1.717 milijardi dinara, tako da će budžetski deficit iznositi 200,2 milijarde dinara, odnosno 3% bruto domaćeg proizvoda (BDP).\nbudžet 2022 Ministarstvo zaštite životne sredine opasan otpad podsticajna sredstva za reciklažu reciklaža SRDA Preporučuje subvencije za električna vozila zagađenje vazduha


Berton: Korupcije je prijetnja dugoročnoj stabilnosti BiH – Fokus.ba\nBerton: Korupcije je prijetnja dugoročnoj stabilnosti BiH\nMisija OSCE-a u Bosni i Hercegovini i Ambasada Italije u Sarajevu organizirali su konferenciju „Uloga parlamenta i tijela vlasti u borbi protiv korupcije u BiH“, na kojoj je razgovarano o saradnji između zakonodavne i izvršne vlasti u BiH, standardima u borbi protiv korupcije, krivičnom zakonodavstvu i zaštiti osoba koja prijavljuju korupciju.\nŠef Misije OSCE-a u BiH Bruce Berton ističe da je Misija u skladu s reformskom agendom BiH pojačala aktivnosti na polju borbe protiv korupcije, te da je glavni partner Misije OSCE-a na ovom polju Državna agencija za prevenciju korupcije i koordinaciju borbe protiv korupcije (APIK).\nBerton naglašava da jedan od projekata na kojima Misija radi ima za cilj poboljšanje saradnje između antikorupcijskih timova i zakonodnavnih i izvršnih organa na svim nivoima, te dodaje da korupcija prijeti političkoj stabilnosti u BiH.\n– Korupcija je prijetnja dugoročnoj stabilnosti BiH. Radit ćemo na ovom problemu u saradnji s italijanskim prijateljima ali i svim drugim akterima koji su zainteresirani da iskorijene ovaj problem u BiH. Znamo da se radi o dugoročnom procesu, ali nadamo se da ćemo uz podršku uspjeti u našem cilju – rekao je Berton.\nDodaje da u BiH korupcija prožima sve nivoe društva, te da niko nije izuzet, ni politika, pravosuđe ili privatni subjekti.\nSavjetnik za borbu protiv korupcije u okviru italijanskog predsjedavanja OSCE-om Alfredo Conte svjestan je da je borba protiv korupcije veoma važan politički cilj u BiH, te jedna od ključnih pretpostavki za kretanje BiH prema Evropskoj uniji.\n– Borba protiv korupcije je izuzetno važna za Italiju koja predsjedava OSCE-om. Vjerujemo da se možemo boriti protiv ove pošasti samo kroz saradnju svih organa vlasti i organa vlasti s civilnim društvom. Znamo da je mnogo urađeno na lokalnom, entitetskom i državnom nivou, ali još mnogo toga se može uraditi – izjavio je Conte.\nDodaje da će nakon konferencije imati sastanak s kolegijem Parlamentarne skupštine BiH gdje će ponovo potvrditi podršku i tražiti načine za još bolju saradnju.\nDirektor Agencije za prevenciju korupcije i koordinaciju borbe protiv korupcije BiH Hasim Šabotić ističe da je Agencija u saradnji s Misijom OSCE-a i Ambasadom Italije od februara obišla pet bh. gradova i održala sastanke s predstavnicima zakonodavne vlasti i tijela za borbu protiv korupcije.\n– S njima smo razgovarali o problemima s kojima se susrećemo, te kako i šta uraditi kada je u pitanju borba protiv korupcije u BiH. Razgovarali smo kako i na koji način tijela za borbu protiv korupcije na nižim nivoima vlasti učiniti efikasnim. Očekujem da u skorije vrijeme uspostavimo profesionalno tijelo za borbu protiv korupcije u Zeničko-dobojskom kantonu i u Distriktu Brčko – objasnio je Šabotić.\nDodaje da na današnjoj konferenciji treba definisati gdje je BiH po pitanju korupcije i šta je potrebno dalje raditi, te da je borba protiv korupcije zadatak domaćih organa vlasti a ne međunarodne zajednice.


Mala matura: Provera i žalbe na liste želja, u ponedeljak upis • Poportal\nMala matura: Provera i žalbe na liste želja, u ponedeljak upis\nMali maturanti i njihovi roditelji danas mogu u osnovnim školama da provere liste želja, ulože žalbe i istrave eventualne nepravilnosti.\nDan kasnije, u četvrtak, biće objavljene zvanične liste želja učenika za upis u srednju školu i tada će učenici moći da ih provere na sajtu Ministarstva prosvete uz šifru učenika.\nDan kasnije (u četvrtak) biće objavljene zvanične liste želja učenika za upis u srednju školu i tada će učenici moći da ih provere na sajtu Ministarstva prosvete uz šifru učenika.\nU nedelju, 7. jula, biće objavljen raspored učenika po srednjim školama, kao i slobodna mesta u školama za drugi upisni krug.\nPrema kalendaru Ministarstva prosvete, upis u srednje škole zakazan je za ponedeljak i utorak, 8. i 9. jula.\nU ponedeljak će đaci predavati listu želja i za drugi upisni krug, koji je zakazan za četvrtak, 11. jul.\nDa li će svršeni osnovci upisati željenu srednju školu zavisi od uspeha na završnom ispitu i uspeha u osnovnoj školi.\nUspeh iz osnovne škole donosi maksimalno 60 bodova, a uspeh na završnom ispitu, na testovima iz srpskog, matematike i kombinovanom testu, maksimalno 40 bodova.\nZavršni ispit obavezan je za sve male maturante, a izlazak na testove označava kraj osnovnog obrazovanja.\n29.Sednica Skupštine Grada Požarevca zakazana za ponedeljak 8.jul\n10/09/2020 Biljana Petrović


» Politika ravnopravnosti\nMegatrend univerzitet će promovisati radno i obrazovno okruženje koje je oslobođeno diskriminacije i uznemiravanja, a koje promoviše univerzitetsku politiku jednakih mogućnosti i pozitivnih vrednosti. Svrha ove politike je da neguje i sačuva jednakost i da pospeši sigurnost koja je garantovana zakonom.\nPrema ovoj Politici ravnoopravnosti, niko ne može biti diskriminisan na bazi godina, etničkog ili nacionalnog porekla, nacionalnosti, jezika, religijskog opredeljenja, verovanja, mišljenja (uključujući političko mišljenje ili izražavanje), zdravstvenog stanja, invaliditeta, seksualne orijentacije, pola, polne orijentacije ili polnog identiteta (uključujući i transrodni identitet), socijalnog statusa ili bilo koje druge karakteristike.\nTretman osobe u manje povoljnom svetlu nego što je druga osoba tretirana, bila ili će biti u sličnoj situaciji.\nOdređena navodno neutralna situacija, kriterijum ili praksa stavljaju osobu u posebno nezgodnu situaciju u poređenju sa drugim osobama; osim ako određena mera, kriterijum ili praksa imaju prihvatljiv cilj i svrhu koja je odgovarajuća i neophodna za postizanje određenog cilja.\nNamerna ili de facto povreda dostojanstva ili intigriteta osobe ili grupe ljudi kreiranjem ponižavajućeg, neprijateljskog, degradirajućeg i uvredljivog okruženja.\nInstrukcija da se neko diskriminiše.\nSledeće ponašanje se ne smatra diskriminacijom:\nProcedura koja se zasniva na jednakosti i ima za cilj primenu ove Politike ravnopravnosti u praksi.\nIma opravdanje, u dovoljnoj meri, da se zasniva na istinskim i odlučujućim zahtevima koji su u vezi sa profesionalnim aktivnostima i performansama tih aktivnosti.\nDrugačijem tretmanu po osnovu godina kada to ima opravdanu svrhu koja je objektivno i odgovarajuće ustanovljena i proizilazi iz politike zaposlenja, radnog tržišta ili stručnog treninga ili nekog drugog uporedivog opravdanog cilja, ili kada drugačiji tretman prozilazi iz ograničenja godinama u kvalifikacijama za penziju ili beneficijama koje su vezane za sistem socijalnog osiguranja.\nNiko ne može biti stavljen u nepovoljnu poziciju ili tretiran na taj način da trpi negativne posledice zato što se žalio ili preuzeo akciju da osigura jednakost.\nZaštitu od diskriminacije će nadgledati Zaštitnik prava na Megatrend univerzitetu (Ombudsman). Osoba koja smatra da je žrtva diskriminacije može zatražiti uputstvo, savetovanje, preporuku ili izmirenje od Zaštitnika prava. Ombudsman mora da prijavi bilo kakav slučaj diskriminacije ili da pokrene proceduru zaštite pre samog nastanka diskriminacije.\nMegatrend univerzitet će omogućiti radno mesto i prostor koji je potreban bilo kom studentu ili zaposlenom sa invaliditetom.


Šešelj: Ako SNS ne bude imala potrebnu većinu, moraće u koaliciju sa radikalima\nParlamentarni izbori Autor:Beta26. feb. 202219:5437 komentara\nPredsednik Srpske radikalne stranke Vojislav Šešelj izjavio je da će predložiti Centralnoj otadžbinskoj upravi te stranke da izglasa da podrže predsednika Srpske napredne stranke na predstojećim predsedničkim izborima, ali i da formiraju koaliciju sa SNS u parlamentu, ukoliko naprednjaci ne budu imali većinu.\nŠešelj: Imam nameru da na ovim izborima podržim Vučića za predsednika\n25. feb. 2022 47\n22. feb. 2022 18\nOcenio je da bi, ukoliko se ode u drugi krug glasanja na predsedničkim izborima, "prozapadne izdajničke stranke organizovale velike demonstracije i nemire sa krvoprolićem".\n"Možda se ispostavi da mu naša podrška nije ni potrebna, ali nije bitno. Važno je da je naša savest čista. To što ga podržavamo, ne znači da mu dajemo befel za svaki njegov potez, opet će naša kritika biti najoštrija", istakao je predsednik radikala.\n"Ja sam realista. Ni na ovim izborima ne možemo imati više glasova od naprednjaka, ali ako oni padnu ispod 50 posto, a mi budemo imali jaku poslaničku grupu, onda mogu da biraju da li će sa nama u koaliciju ili sa ovim izdajničkim prozapadnim strankama", naveo je Šešelj.\nOcenio je da će SRS izazvati "uragan" na političkoj sceni, da će se vratiti u skupštinu Srbije, kao i da dolazi "renesansa" te stranke.\n"To nije po volji vlasti, a još manje je po volji prozapadne opozicije. I jedni i drugi će pokušati da nas spreče, ali sam ubeđen da ćemo se izboriti i da ćemo na biračkim mestima sačuvati naše glasove", kazao je Šešelj.\nNaveo je da će uvek biti kritički nastrojeni, bilo da su u opoziciji ili u vlasti, kao i da nikada neće dozvoliti da u Vladi Srbije sede ministri poput Zorane Mihajlović ili Nebojše Stefanovića, ili onih koji su na sednici vlade glasali za uvođenje sankcija Rusiji i istakao da SRS u potpunosti podržava Rusiju i njenog predsednika Vladimira Putina.\n"Mi jesmo u principu protiv rata, ali ovde se rat nije mogao izbeći. Rusija je trebala da dozvoli da Ukrajina uđe u NATO? Ne može. Pa da joj iz Ukrajine prete nuklearnim raketama koje bi za pet minuta doletele do Moskve? Ne može", naglasio je lider radikala.\nOcenio je da je zvanična reakcija Srbije na situaciju u Ukrajini "dosta uravnotežena i balansirana".\n"Za nas Srbe i za Rusiju je najvažnije što je Vučić odbio sve pritiske da se zavode sankcije. Srbija nikada neće zavoditi sankcije Rusiji", kazao je Šešelj.\nRadeta: Niko nema bolje kandidate od SRS\nPotpredsednica SRS Vjerica Radeta u svom obraćanju rekla je da oni danas zvanično započinju kampanju i ocenila da radikali narodu nude "najboljeg kandidata za premijera - Vojislava Šešelja i najboljeg kandidata za gradonačelnika Beograda - Miljka Ristića".\n"Ima li neko bolje kandidate? Nema, naravno da nema. Naši kandidati su se dokazali u svakom smislu, sve što su radili, radili su od srca, radili su punim plućima, radili su požrtvovano i što je najbitnije, radili su pošteno. U političkim biografijama i jednog i drugog kandidata stoji činjenica da su na istom političkom putu već tri decenije. Brane i zalažu se za istu ideologiju", kazala je Radeta.\nIstakla je da je prioritet, želja i namera SRS da "preuzme" vlast i u Srbiji i u Beogradu i da pokaže narodu da "postoje drugačiji političari i drugačiji ljudi od onih koji su bili i oni koji su sada na vlasti".\nNedeljković: Srbiji i njenom narodu su potrebni radikali\nPoslanica SRS u skupštini Vojvodine Marina Nedeljković izjavila je da iskreno veruje da su i Srbiji i njenom narodu "potrebni srpski radikali".\n"Mi smo se ovde danas okupili pod sloganom 'Pod zastavom Srbije', ne samo u ovoj sali, već duboko verujem da ćemo pod tom istom zastavom ući i u Skupštinu Srbije. Pod tom istom zastavom koja će se vijoriti, ako Bog da, a daće, i na tvrđavi u Kninu i na Cetinju i na tvrđavi u Prizrenu i u svakom drugom gradu", rekla je Nedeljković.\nKandidat za gradonačelnika Beograda SRS Miljko Ristić istakao je da će jedan od njegovih prioriteta biti na efikasnosti primarne zdravstvene zaštite, jer je, tokom svoje višegodišnje karijere u zdravstvu, najviše čuo primedbi građana da imaju otežan pristup lekaru primarne zdravstvene zaštite i da se dugo čeka na preglede i dijagnostike.\nIzbori 2022SNSSRSVojislav Šešelj\nParandilović: U parlamentu će se konačno čuti glas rodoljuba i monarhista\n04. apr. 2022 19\npre 34 min 7


NIS godinama unosio ništave odredbe | Zunic Law Firm\nSudovi zauzeli stav: NIS godinama unosio ništave odredbe u sporazume o prestanku radnog odnosa!\nKonačno je stavljena tačka na nejednaka postupanja sudova i praksu, koja je dozvoljavala kršenje ustavnih prava i prava radnika zaposlenima u kompaniji NIS Gasprom Njeft AD NOVI SAD, nakon privatzacije ove kompanije.\nSudovi u Srbiji napokon su ujedinjeni u stavu da je odredba kojom se zaposleni odriče svih budućih potraživanja prema NIS-u, a koju je NIS unosio u sve sporazume o prastanku radnih odnosa, protivna Ustavu Republike Srbije i, shodno tome, ništava, a u skladu sa stavom koji je isticala Advokatska kancelarija Žunić.\nNaime, od 2010. godine, prilikom potipisivanja Sporazuma o prestanku radnog odnosa, kompanija NIS AD NOVI SAD je u ovaj sporazum uključivala odredbu koja sadrži izjavu zaposlenog da on više nema bilo kakva dospela, nedospela, uslovna ili potencijalna potraživanja prema toj kompaniji. Ovakvi sporazumi masovno su se zaključivali 2010, 2011, 2012 i 2013. godine, a naročito nakon što je poslodavac, sa namerom da sačuva svoj profit, doneo odluku da više neće biti odlazaka iz kompanije po uslovima iz Socijalnog programa. Takvu odluku NIS je doneo, uprkos važenju Socijalnog programa, i tome što on u stvari predstavlja deo privatizacione dokumentacije, odnosno kupoprodajnog ugovora, te svako njegovo nepoštovanje od strane poslodavca predstavlja pravni osnov za raskid kupoprodajnog ugovora.\nIako su odredbe Sporazuma, koje su prethodile spornoj odredbi, utvrđivale uslove po kojima zaposleni odlazi iz kompanije, iznos otpremnina i sl. sporna odredba krila je druga prava radnika kojih oni nisu mogli da se odreknu, kao što su pravo na dobit, pravo na godišnji bonus, pokloni za novu godinu…\nMeđutim, dok je ova odredba bila na snazi, sprečavala je zaposlenog, potpisnika ovog sporazuma, da sa uspehom pokrene sudski postupkak u kom bi tražio isplatu i drugih iznosa koji mu pripadaju. Zbog toga je, takođe, zančajan stav koji su sudovi zauzeli, jer tek po utvrđenju ništavosti ove odredbe, bivšim zaposlenima u NIS-u, otvorila se mogćnost da potražuju iznose koje im poslodavac nije isplatio za njihov rad.\nPut ka ovakvom zaključku, doduše, nije bio toliko jednostavan koliko se čini da bi trebalo da bude, s obzirom na jasnoću imperativnih normi na kojima su ovi zahtevi bili zasnovani. Naime, na tužiocima je bilo da konstantno ukazuju i podsećaju sud na to da su utvrđenje ništavosti i poništaj dva pravno u potpunosti različita zahteva, proizašla iz u potpunosti različitih pravnih instituta: ništavosti, na koju sud pazi po službenoj dužnosti, i rušljivosti.\nKonačno, presude sudova u Novom Sadu, Nišu, Beogradu i drugim gradovima, potvrdile su da je sporna odredba protivna imperativnim normama, tačnije članu 60 Ustava Republike Srbije i članovima 104, 105, 106 Zakona o radu.\nOvo je samo još jedna u nizu nezakonitosti u postupanju NIS-a prema svojim zaposlenima i bivšim zaposlenima. Kako je NIS uskratio godišnji bonus svojim zaposlenima vidite ovde.\nRaspisan konkurs za advokatskog pripravnika NIS bespravno prisvojio deo profita iz 2011. godine na štetu zaposlenih


Praznični sporstki vikend obeležili neuspesi vašingtonskih klubova\nSportski vikend u Vašingtonu, karakterišu neuspesi domaćih ekipa. U hokeju, «Kepitalsi» nastavljaju sa porazima, «Vizardsi» su posle bleska u Detroitu, pretrpeli poraz u Šarlotu u Severnoj Karolini, a «Redskinsi» su umanjili svoje šanse za plasman u plejof, gotovo na teoriju.\nPosle poraza od «Bjukanirsa» i «Rejdersa», vašingtonska ekipa je pretrpela još jedan – podjednako težak – bez obzira na malu razliku u poenima, od gostiju iz San Dijega. «Čardžerse», baš kao što je i prošlonedeljnog protivnika predvodio bivši trener «Redskinsa» Norv Tarner, predvodi Marti Šotenhajmer, koga je vlasnik vašingtonske ekipe otpustio 2001 – posle 8 pobeda i jednog poraza u završnici tog prvenstva.\n«Redskins» : «Čardžers» - 17 : 23\nJučerašnja utakmica je rešena u produžetku, za razliku od prethodne dve u kojima je vođstvo prepušteno protivniku u završnim sekundama regularnog toka. LeDejnijen Tomlinson je postigao tačdaun u produžetku – 23 : 17 za goste iz San Dijega – i tako sveo šanse «Redskinsa» za učešće u plejofu na teorijski minimum, bez obzira što je i jedna od sada dve vodeće ekipe u grupi, njujorški «Džajents», takođe pretrpela poraz u produžetku: 24 : 21 za «Sihokse» u Sijetlu.\n«Sihoks» : «Džajents» - 24 : 21\nTa utakmica u Sijetlu, mogla je da se završi nekoliko minuta pre završetka regularnog toka, da pucač njujorške ekipe, Džej Fili – koji je ove sezone postigao 23 pogotka od 25 šuteva, nije promašio gol sa 40 jardi. U produžetku je promašio još dva puta, ali treba reći da je porazu Njujorčana doprinelo i 16 sudijskih kazni od ukupno 114 jardi – najviše u proteklih 56 godina. U ostalim utakmicama nije bilo nekih većih iznenađenja, a do sada jedina ekipa bez poraza, «Koltsi» iz Indijanapolisa, večeras igraju kod kuće sa picburškim «Stilersima».\nNBA: «Lejkers» : «Nets» - 96 : 102\nU američkoj košarkaškoj ligi, «Netsi» iz Nju Džersija su pobedili «Lejkerse» posle produžetka sa 102:96, a Nenad Krstić je postigao je 20 poena. Kobi Brajant je zabeležio čak 46 poena, ali to nije bilo dovoljno za pobedu domaćina, jer je sa druge strane veoma raspoložen, pored Krstića, bio i Džejson Kid sa 35 poena. «Netsi» su dva minuta pre kraja imali prednost od osam poena, ali je Brajant koševima u finišu izjednačio.\n«Klipers» : «Pejsers» - 92 : 97\nIpak, gosti su u nastavku bili ubedljiviji i naneli sedmi poraz domaćinima, koji su u dosadašnjem toku prvenstva postigli 5 pobeda i zauzimaju poslednje mesto u grupi. Recimo da je i drugi losanđeleski tim pretrpeo poraz na svom terenu: «Pejsersi» su pobedili «Kliperse» sa 97 : 92, dok su «Blejzersi» iz Portlenda savladali «Hokse» u Atlanti sa 77 : 75, pogotkom sekundu i tri desetinke pre završetka regularnog toka.


f Ministarka Vujović sa ambasadorom Nemačke Tomasom Šibom o saradnji i projektima u oblasti zaštite životne - Arhus Centar Subotica\nMinistarka Vujović sa ambasadorom Nemačke Tomasom Šibom o saradnji i projektima u oblasti zaštite životne\nMinistarka zaštite životne sredine, Irena Vujović, sastala se 19.01.2021. godine sa ambasadorom Nemačke u Srbiji, Tomasom Šibom, direktorom Nemačke razvojne banke u Srbiji Ridigerom Hartmanom i direktorkom Nemačke organizacije za međunarodnu saradnju (GIZ) u Srbiji Danijelom Funke, sa kojima je razgovarala o budućoj saradnji i planovima resornog ministarstva u narednom periodu.\nVujović je ukazala na značaj podrške GIZ i Nemačke razvojne banke u realizaciji važnih projekata u Srbiji, među kojima su i projekti iz oblasti zaštite životne sredine.\n-Verujem da možemo ostvariti još tešnju saradnju u skladu sa prioritetima i razvojnim ciljevima Vlade i ministarstva, koji se tiču upravljanja čvrstim otpadom, otpadnim vodama i projektima za poboljšanje kvaliteta vazduha. Nemačka je važan ekonomski i politički partner Srbije i vaša podrška će nam biti dragocena kako u realizaciji planiranih projekata, tako i u implementaciji Zelene agende i usklađivanju sa standardima EU – rekla je Vujović.\nAmbasador Šib je naveo da je današnji sastanak bio intenzivan i podsetio da nemačko-srpska razvojna saradnja traje dugo.\n-Imamo kvalitetnu saradnju sa Vladom Srbije i drago mi je da ste u okviru resora zaštite životne sredine identifikovali ključne probleme i definisali prioritete. Pred vama su veliki izazovi, računajte na našu podršku u realizaciji projekata i u budućnosti – rekao je ambasador Šib.\nPrilikom prvog susreta ministarke Vujović i ambasadora Nemačke dogovoren je i sledeći sastanak na kojem će tema biti konkretni projekti.\nDanašnjem sastanku u Palati Srbija prisustvovao je i državni sekretar Ministarstva zaštite životne sredine Aleksandar Dujanović.


MK Group kupio Carnex - Bizlife.rs\n12:03 Beograd, 17/11/2011\nKompanija Carnex od danas posluje u sastavu MK Group. Ključne strateške tačke budućeg poslovanja će biti utemeljene na povećanju stepena proizvodnje, rastu izvoza i plasiranju novih proizvoda na tržište.\n„Svesni smo ogromnog ugleda koji brend Carnex uživa među potrošačima na domaćem tržištu, brižljivo građene reputacije i tradicije sa kojom su generacije odrasle. Carnex je bio i biće najbolji srpski brend, on je simbol detinjstva svih nas“, rekao je Miodrag Kostić, predsednik MK Group.\nKostić je istakao da će se Carnex razvijati uvođenjem novih proizvoda na tržište i povećanjem izvoza. „Vraćanje Carnexa u domaće vlasništvo je podjednako dobro kako za Srbiju, tako i za srpsku privredu i srpske radnike. U poslednjih desetak godina MK Group se strateški orijentisala na poljoprivrednu proizvodnju i prehrambenu industriju, s obzirom na to da ove grane privrede imaju najveći potencijal razvoja, ali i imajuću u vidu rastuću potražnju za hranom i prehrambrenim proizvodima“, rekao je predsednik MK Group.\nU MK Group napominju da se kupovina Carnex odlično uklapa u postojeću proizvodnu delatnost MK Group, te da se očekuje ostarivanje sinergetskog efekta, nastavak dobrog pozicioniranja ovog uglednog brenda na domaćem tržištu, kao i proboj Carnex-ovih proizvoda u evropske i svetske okvire, što će dodatno uticati na usklađivanje proizvodnje sa najvišim svetskim standardima u prehrambrenoj industriji.\nmiodrag kostić mk group carnex Srbija


Srbija: Ako sam umeo da vodim grad za vreme bombardovanja, sad mogu bolje | Kosova.info\nDom|Najnovije|Srbija: Ako sam umeo da vodim grad za vreme bombardovanja, sad mogu bolje\nSrbija: Ako sam umeo da vodim grad za vreme bombardovanja, sad mogu bolje\nPredsednik Demokratske stranke Srbije Miloš Jovanović saopštio je da je počela kampanja koalicije Nada za beogradski izbore, koja, kaže, nudi građanima “realna, konkretna rešenja za probleme”, kao i da je nosilac liste za gradske izbore liste Vojislav Mihailović, nekadašnji gradonačelnik Beograda.\n„Danas smo pričali sa građanima a u subotu ćemo predstavi program“, rekao je Jovanović na štandu u centru Beograda, gde je deljen materijal građanima, podsetivši da ta koalicija, čiji je on kandidat za predsednika države, izlazi na svim nivoima.\nNavodeći probleme koji se moraju brzo rešiti, Mihailović je istakao veliku zagađenost, protiv koje bi morao da se preduzme niz mera – što više vozila na ekološko gorivo u gradskom saobraćaju, subvencije taksistima za ekološki pogodnija vozila, filteri na toplanama, kazne za zagadjivače. Ukazao je i da se moraju zaštiti arhitektonske i kulturološke vrednosti koje je „urbanistička mafija posebno napala u starom jezgru grada“, što, naveo je, nije moglo da se desi bez pomoći nekog iz vlasti.\n„Ako sam umeo da vodim grad u vreme bombardovanja, sa skromnim budžetom, ubeđen sam da ću sa iskustvom koje imam to još bolje sada raditi. Spreman sam da svoje prezime, svoj lični i porodični ugled, založim za dobrobit građana. Cilj je da Beograd bude ponos Srbije i ovog dela Evrope“, rekao je Mihailović, unuk Draže Mihailovića.\nNa pitanje koji je Pokret obnove kraljevine Srbije (POKS) pravi, s obzirom na nedavnu podelu u pokretu, on je rekao da je to “ovaj koji je pred novinarima”, kao i da je taj i dalje član koaliicije Nada, ističući da je legitimitet na strani koju on zastupa kao predsednik. On je podsetio da su oba dela pokreta podnela Ministarstvu za državnu upravu i lokalnu samoupravu dopis za upis promene ovlašćenog lica i očekuje da se poštuje zakonom određeni rok za odluku, ne sumnjajući u pozitivan ishod.\nSrbija: Odluka o Rio Tintu ne utiče na ostale kompanije koje rudare po Srbiji\nNajveći snežni lavirint na svetu\nOvo je diler droge koji je sinoć u Vučitrnu uhvaćen sa 25 vreća marihuane i stotinama eura


Otvoren Međunarodni sajam sporta u Beogradu - Kajakaški savez Srbije\n22.11.2019. - 22:49 » Vesti\nVanja Udovičić, ministar omladine i sporta Srbije, svečano je danas otvorio 8. Međunarodni sajam sporta – “Sajam Sporta Spaja Svet” u hali 1 “Beogradskog sajma”, koji organizuje Sportski savez Srbije, pod pokroviteljstvom Ministarstva omladine i sporta Srbije. Uvažene goste su pozdravili i Davor Štefanek, predsednik Sportskog saveza Srbije i Božidar Maljković, predsednik Olimpijskog komiteta Srbije. Najbolji kajakaški reprezentativci predvođeni Strahinjom Stefanovićem i Milicom Starović, sportistima koji su izborili kvote za odlazak na OI, uz deo stručnog štaba, prisustvovali su svečanom otvaranju ove manifestacije.\nIzložbeni deo Kajakaškog saveza Srbije smešten je među mnogobrojnim štandovima, gde posetioci mogu pogledati najznačajniji deo iz bogate kolekcije medalja naših sportista.\nDanas, ali i sutra i prekosutra, na prostoru ispred štanda KSS, posetioci mogu da se oprobaju na kajakaškim ergometrima.\nOvogodišnji sajam sporta zatvara se u nedelju 24.novembra u 17,00 časova


Izbori nestali sa agende protesta, „samosuspendovali“ se zbog sudije - Medija centar\nIzbori nestali sa agende protesta, „samosuspendovali“ se zbog sudije\nIako najavljeni kao protest zbog toga što se Srbima sa Kosova nije dozvolilo da glasaju na aprilskim izborima u mestima u kojim žive, već će to opet morati da učine iza administrativne linije, organizatori i učesnici protesta su postavili jedan zahtev – da se predsednici Osnovnog suda u Mitrovici, Ljiljani Stevanović, ukine suspenzija.\nUpravo u znak podrške njoj i insistiranju na jedinom izrečenom zahtevu danas na protestu u Kosovskoj Mitrovici, sve srpske sudije, kao i politički predstavnici Srba „suspendovali su se“ na svojim radnim mestima. Na današnjem protestu predsednik Srpske liste, Goran Rakić, u svom govoru nijednom nije spomenuo izbore.\nProtestna šetnja koja je u Kosovskoj Mitrovici počela danas u podne, zbog, kako je u prethodno u Beogradu najavljeno, odluke da se srpski parlamentarni i predsednički izbori 3. aprila, ne održe na teritoriji Kosova, završena je nešto pre 13 časova, na kraju mitrovačkog šetališta, u blizini glavnog mosta.\nVelikom broju građana se upravo na ovom mestu obratio predsednik Srpske liste i ministar u kosovskoj vladi, Goran Rakić.\n„Ovaj narod, svi ovi ljudi koji žive ovde i na Severu a i ljudi iz Srbije koji žive južno od reke Ibar, preživeli su mnogo toga i dočekali smo i ovo, da i nakon, kako međunarodna zajednica kaže – postignutog Briselskog sporazuma, imamo situaciju da se i dalje plašimo za svoje živote, za živote naših porodica, za živote naše dece“, poručio je Rakić.\nPredsednik Srpske liste je potom izneo korake koje su preduzeli zbog suspenzije predsednice Osnovnog suda u Mitrovici, a koja je su suspendovale sudske vlasti Kosova nakon sastanka u Palati Srbije, početkom ove nedelje.\n„Prema informacijama koje smo jutros dobili i ja i gradonačelnici, sve sudije srpske nacionalnosti, radnici sudstva, pravosudnih organa nisu danas otišli na svoja radna mesta, u znak podrške smenjenoj predsednici suda gospođi Ljiljani Stevanović“, poručio je Rakić.\nA tako će biti i ubuduće, kako je kazao, sve dok se Ljiljana Stevanović ne bude vratila na posao.\nOsim njih, kako je izjavio, i svi politički predstavnici koji rade u kosovskim institucija su se „sami suspendovali“ iz istog razloga.\n„Od danas i svi mi politički predstavnici koji radimo u kosovskim institucijama takođe smo suspendovani i nećemo raditi niti obavljati nikakvu dužnost sve dok ne budu na posao vratili predsednicu suda Ljiljanu Stevanović“, poručio je.\nPredsednik nas zamolio da ne napuštamo institucije\nRakić je poručio da je, na sastanku sa predsednikom Srbije, Aleksandrom Vučićem, po prvi put došlo do neslaganja i postizanja zajedničkog dogovora.\n„Naš stav i naš predlog na tom sastanku je bio da napustimo sve institucije. I juče sam se čuo, i danas smo se čuli sa predsednikom i zamolio nas je da to ne radimo. Ali predsedniče mi nismo ti. Predsedniče Vučiću, ovo je poruka i za Vas – Mi nismo ti koji krše Briselski sporazum. Priština ga krši, gospodin Kurti krši Briselski sporazum, gospodin Bisljimi krši Briselski sporazum“, istakao je.\nGrađanima se zahvalio što su se okupili i poslali još jednom poruku jedinstva, dodajući da niko nije uplašen.\n„Vidite koliko ljudi je danas ovde. Ponoviću još jednom – zabrinutih ljudi. Niko nije uplašen i ostaćemo jedinstveni i ovom prilikom šaljem poruku i Prištini i gospodinu Kurtiju i Kosovskoj policiji koja se nalazi, tzv. Specijalne jedinice, koje se nalaze u južnom delu Mitrovice da nas nisu uplašili, da ćemo ostati ovde jedinstveni, složni i borićemo se za svoja prava“, istakao je.\nObjasnio je da Srbi ne traže ništa više i ništa manje od onog što imaju Albanci i da Srbi ne žele nikome ništa da uzmu i otmu, već žele ono što im pripada, a pre svega, kako je naglasio, Srbi žele mir.\nUprkos svemu, Rakić poručuje da će ostati uz svoj narod i podržati sudije.\n„I kada sam rekao da sve sudije i svi politički predstavnici, napomenuću i da će svi radnici svih ostalih institucija biti bukvalno suspendovani sve dok predsednicu suda ne vrate na svoj posao, to jest dok se sve ne vrati u pređašnje stanje“, ponovio je još jednom.\nSa skupa je još jednom pozvao predsednika Srbije, Aleksandra Vučića, da utiče na EU i međunarodnu zajednicu.\nPoručio mu je da Srbi nisu uplašeni, da ih niko uplašiti ne može i da će ostati na svome.\nDanašnji protest bio je predvođen čelnicima Srpske liste, koji su nosili veliki transparent: „Kurti srušio si Briselski sporazum, srušio si sve!“.\nU srži Briselskog sporazuma je ukidanje insistucija Republike Srbije, pre svega na Severu Kosova – opštine, policija, sudstva, carina, energetika itd, kao i integracija srpskih državnih službenika u kosovski sistem.\nTokom proteklih godina, više puta u javnosti, posebno među Srbima na Severu, isticane su poruke – prvo o „ukidanju“ Briselskog sporazuma, odnosno povratku srpskih institucija i izlasku Srpske liste i zaposlenih iz kosovskih institucija.\nTakođe, predizborno obećanje SNS pre dolaska na vlast, bila je da će preispitati dosadašnje tehničke sporazume postignute u Briselu i ono što predstavlja neustavne dokumente ukinuti.


Šta je Tesla mislio o religiji?\nŠta je Tesla mislio o religiji?\n„Ostavite Teslu na miru“, naziv je grupe koja se bori protiv premeštanja Tesline urne. Prirodno je, kaže srpski patrijarh, da on „počiva na najsvetijem mestu srpskog naroda“. Ali kakav je bio odnos Tesle prema religiji?\nNoje cirher cajtung se osvrnuo na predlog „populističkih političara“ da premeste urnu sa pepelom Nikole Tesle u hram Svetog Save u Beogradu: „Sekularna Srbija je ogorčena.\n„Ostavite Teslu na miru“, naziv je grupe aktivista koja se bori protiv te inicijative. Prirodno je, kaže srpski patrijarh Irinej, da taj veliki mislilac na ‘počiva na najsvetijem mestu srpskog naroda‘.\nAli kakav je bio odnos Tesle prema religiji?\nU jednom intervjuu u kasnom stadijumu života, on je opisao dušu kao zbir svih telesnih funkcija koja se gasi zajedno sa telom. U pojedinim periodima je verovao da je u kontaktu sa vanzemaljcima, i bio je siguran da će pre ili kasnije žene dominirati čovečanstvom. Njegov muzej se čini kao prikladno mesto za velikog pronalazača.“


Mraz "obrao" kruške kod Jagodine | Novosti.RS\nMraz obrao kruške kod Jagodine\n18. 04. 2019. u 17:35\nPORODICA Glišić iz Kovačevca kod Jagodine će, iako ima čak hiljadu stabala kruške, ubrati tek nekoliko plodova jer je ovogodišnji berićet "obrao" - mraz!\nAko se uzme u obzir da prosečna cena ovog voća na veliko iznosi evro po kilogramu, te da je nesuđeni rod bio procenjen na oko tri tone - ne računajući uloženo - proizilazi da su vredni Glišići na gubitku od najmanje 3.000 evra. Pritom, da su kruške prodavali na pijaci, cena bi bila još viša, posebno sorte kaluđerka koja dostiže i 170 dinara po kilogramu...\n- Prva bi stigla junska lepotica, potom karmen koja je atraktivna i za izvoz, pa aleksandrija i pomenuta kaluđerka. Zasad je star tri godine, a podigli smo ga isključivo od zarade u poljoprivredi jer se ratarstvom bavimo na 12 hektara. Zbog dobre cene i planova, za izvoz smo se opredelili za kruške, a sada će nas spasavati rod sa hektara pod breskvama i oko 70 ari sa šljivama - kaže domaćin Ivan i naglašava da će, uprkos šteti, plantažu morati da tretiraju kao da će biti punog roda, da bi sadnice bile dobre za narednu godinu.\nPROČITAJTE JOŠ - ŠTETA ĆE SE MERITI MILIONIMA: Sneg i mraz obrali voće\nZato smo njegovog oca Miloja (64) i dedu Stanimira zvanog Staja (87) - u društvu Ivanovog petogodišnjeg naslednika Pavla - zatekli kako navodnjavaju sadnice...\n- Po zanimanju sam strukovni ekonomista, ali nikako nisam uspevao da se zaposlim u struci, pa sam se opredelio da ostanem u poljoprivredi. I, svake godine je sve teže, jer repromaterijal poskupljuje, a cena naših proizvoda ostaje ista ili se smanjuje - precizira Ivan Glišić.\nNa ovu "dijagnozu" se nadovezuje i deda Stanimir koji je "od deteta na poljoprivredi" i seća se da je pre pola veka ubirao po deset tona jabuka, po vagon šljiva i usput stizao da prodaje prasiće. Dok je bilo zadruga, veli, bilo je i zarade - baš dobre - pa se nada da će od poštenog rada na selu moći da živi i njegov unuk Ivan.\n- Vredan je, ne beži od posla, pa samo da mu država malo pomogne i omogući da proda ono što proizvede - zaključuje popularni deda Staja.


RAK održao konsultativni sastanak s radijskim stanicama o digitalizaciji\nNOVOSTI Regulatorna agencija za komunikacije\nPrezentirani zaključci doneseni na regionalnom sastanku te se raspravljalo o mogućnostima uvođenja digitalnog radija u BiH\nPiše: Avaz.ba 20.11.2018 | 17:27\nNOVOSTI RAK održao konsultativni sastanak s radijskim stanicama o digitalizaciji\nSistem za digitalni radioprijenos koji je razvijen u okviru evropskog EUREKA projekta\nRegulatorna agencija za komunikacije (RAK) danas je održala sastanak s radijskim stanicama iz Bosne i Hercegovine o uvođenju digitalnog radija (eng. Digital Audio Broadcasting - DAB) da bi se razmotrile potrebe i modaliteti uvođenja u Bosni i Hercegovini.\nNaime, Regulatorna agencija za komunikacije je, prateći trendove uvođenja digitalnog zemaljskog radijskog emitiranja, u oktobru održala sastanak s predstavnicima regulatornih tijela zemalja iz regiona na kojem su podijeljena iskustva u ovoj oblasti. Na današnjem sastanku su prezentirani zaključci doneseni na regionalnom sastanku te se raspravljalo o mogućnostima uvođenja digitalnog radija u BiH.\n- Regulatorna agencija za komunikacije će u najskorije vrijeme pokrenuti proceduru izrade strateškog dokumenta o uvođenju digitalnog radija, u koju će biti uključeni svi relevantni sudionici, uključujući predstavnike donosioca odluka i industrije - zaključuje Predrag Kovač, generalni direktor RAK-a.\nPodsjećanja radi, DAB (eng. Digital Audio Broadcasting) predstavlja sistem za digitalni radioprijenos koji je razvijen u okviru evropskog EUREKA 147 projekta koji je još 1987. godine započeo s radom na osmišljavanju budućeg standarda.\nDAB/DAB+ tehnologija digitalnog radija trenutno je u fazi ekspanzije u mnogim državama Evrope. Imajući u vidu da ova tehnologija nudi brojne prednosti kako za pružaoce programskog sadržaja tako i za slušaoce, ključno je da se i Bosna i Hercegovina opredijeli za model tranzicije na digitalne sisteme za emitiranje radioprograma.\nArnaut: Građani BiH u medijskom mraku\nRAK: Nezaobilazna uloga medija u izgradnji i očuvanju demokratije\n03.05.2018 u 12:06\nRegulatorna agencija za komunikacije Sastanak Bosna i Hercegovina


Kompanija Hemomont, prva fabrika ljekova u Crnoj Gori, članica Hemofarma i Štada grupe otvorila novi pogon za proizvodnju sterilnih nazalnih sprejova "SNUP" u Podgorici, saopštila je danas ta kompanija.\nKompanija Hemomont otvorila je danas u Podgorici novi pogon za proizvodnju sterilnih nazalnih sprejova “SNUP”, u koji je uloženo 5,3 miliona eura, i koji će obezbjediti dodatno zapošljavanje 30 radnika.\nHemomont je prva fabrika ljekova u Crnoj Gori, članica Hemofarma i Štada grupe.\nKako je saopšteno na ceremoniji otvaranja, u novom postrojenju, koje se prostire na 1,7 hiljada metara kvadratnih, proizvodiće se sprej za nos u formi za djecu i odrasle, koji će se izvoziti na devet inostranih tržišta, a planirana proizvodnja je tri miliona komada sprejova mjesečno.\nPogon, koji se nalazi u okviru kompanije Hemomont, svečano su otvorili predsjednik Crne Gore Milo Đukanović i Ronald Zeliger, potpredsjednik Štada grupe i generalni direktor Hemofarma.\nPrema riječima Đukanovića, kompanija „Štada“ je prepoznala napore države u izgradnji stabilnog ekonomskog sistema u kome je moguće sticati profit, i nastavlja sa investicijama.\n„Ovog puta ona iznosi 5,3 miliona EUR i, pored nove tehnologije, donosi Crnoj Gori 30 kvalitetnih proizvodnih radnih mjesta. Za našu zemlju svako proizvodno radno mjesto je dragocjeno, jer predstavlja doprinos rastu proizvodnje i izvoza, kao i dugoročne održivosti i konkurentnosti crnogorske ekonomije“, istakao je Đukanović.\nTa investicija će, kako je naveo, omogućiti rast proizvodnje i prihoda za oko 50 odsto u ovoj godini u odnosu na prethodnu.\n„Zato je ona i dalje afirmacija modela u kojem dobijaju i investitor i država. Pozivam uvažene investitore da nastavite sa širenjem biznisa u Crnoj Gori, na obostrano dobro“, rekao je Đukanović.\nZeliger je kazao da je Hemofarm regionalni centar Štada grupe za tržišta centralne i jugoistočne Evrope, i da je „pod svoje vođenje“ dobio 13 zemalja, od kojih se čak osam nalaze u Evropskoj uniji.\n„To je, svakako, rezultat našeg dobrog rada, jer su svi proizvodni centri Hemofarma lideri na svojim tržištima - Hemofarm je neprikosnoveni lider u Srbiji, Hemofarm Banjaluka na teritoriji Bosne i Hercegovine, dok je Hemomont dominantan proizvođač na crnogorskom tržištu“, naveo je Zeliger.\nPrema njegovim riječima, Štada je od 2006. godine u modernizaciju postrojenja Hemomonta uložila 12,5 miliona EUR.\n„Izgradnja pogona za proizvodnju SNUP-a dodatno će osnažiti poziciju Hemomonta i farmaceutske industrije Crne Gore, u čije potencijale mi duboko vjerujemo“, poručio je Zeliger.\nIzvršna direktorica Hemomonta Snežana Perović podsjetila je da je ta kompanija za prethodne 24 godine, od male fabrike za proizvodnju osnovnih infuzionih rastvora, prerasla u kompaniju koja je lider u farmaceutskoj industriji i jedan od najvećih izvoznika u Crnoj Gori.\n„Od osnivanja do danas,Hemomont je za sedam puta povećao i broj proizvoda u svom portfoliju i broj zaposlenih. Otvaranje novog pogona za proizvodnju SNUP-apokazuje da Hemomont iz godine u godinu nastavlja da raste i napreduje“, kazala je Perović.\nPrema njenim riječima, takve investicije u moderna postrojenja koja predstavljaju najviše svjetske standarde, dodatno doprinose pozicioniranju Hemomonta na mapi kvalitetne farmaceutske industrije.\nOsim novog pogona, Hemomont je predstavio i novi sistem za prečišćavanje otpadnih voda, jedan od prvih takve vrste u Crnoj Gori.\nKako je saopšteno, prečišćivač, vrijedan pola miliona EUR, doprinijeće boljoj zaštiti životne sredine i većoj bezbjednosti kompleksa Hemomonta i šireg područja.


IZMENAMA KRIVIČNIH ZAKONA PROPISATI DA NEGIRANJE RATNIH ZLOČINA BUDE KRIVIČNO DELO\nNegiranje genocida i ratnih zločina počinjenih na prostoru bivše Jugoslavije trebalo bi tretirati kao krivično delo i uneti u krivične zakone, saglasni su sagovornici Danasa - predstavnici nevladinih organizacija iz Beograda, Sarajeva, Zagreba i Podgorice.\nKako objašnjavaju, preduslov za to moralo bi da bude priznanje vlasti i javnog mnjenja u zemljama bivše SFRJ da su se ratni zločini zaista i dogodili. Takođe, kako ocenjuju, negiranje i relativizovanje ratnih zločina sa sobom nosi mnogo opasnije posledice, jer ne postoji garancija da se isti zločini neće ponoviti i u budućnosti.\nMarijana Toma, zamenica izvršne direktorke beogradskog Fonda za humanitarno pravo, kaže da sankcionisanje negiranja genocida i ratnih zločina predstavlja samo jedan od koraka kojima demokratska i razvijena društva koja su prošla kroz traumatične periode u prošlosti pokušavaju da regulišu odgovoran odnos prema počinjenim zločinima i suoče se sa njihovim nasleđem.\n- Međutim, proces suočavanja sa prošlošću se u zemljama nastalim na teritoriji bivše Jugoslavije nalazi na početku, pre svega zbog značajnog otpora institucija prema utvrđivanju odgovornosti za počinjene zločine. Poseban problem predstavljaju i problematični sadržaji udžbenika iz istorije koji ne interpretiraju događaje iz bliske prošlosti na osnovu činjenica, ili daju selektivnu sliku prošlosti. U ovakvim situacijama, kriminalizacija negiranja ratnih zločina može da dovede do ogromne konfuzije, a zatim i potencijalno ojača otpor prema procesu suočavanja sa prošlošću unutar društva - kaže Toma.\nOna kao dobru ilustraciju kada ovakve mere mogu da postanu efikasne navodi primer Nemačke, koja je zabranu poricanja nacističkih zločina počela da uvodi u svoje zakonodavstvo sredinom osamdesetih godina 20. veka.\n- Kriminalizacija poricanja, omalovažavanja ili minimiziranja ratnih zločina može da bude uspešna samo ukoliko joj prethodi, ili se u isto vreme preduzima, niz koraka neophodnih za izgradnju društva koje se na odgovoran način odnosi prema prošlosti. U te korake spadaju i krivično gonjenje odgovornih za zločine, ali i preispitivanje uloge institucija u sistematskom činjenju ratnih zločina kroz krivično procesuiranje osoba koje su se nalazile na komandnim pozicijama, osnivanje nezavisnih državnih tela koja bi se bavila utvrđivanjem činjenica o zločinima i pravednom nadoknadom žrtvama zločina, i kao najvažniji preduslov - opsežni formalni i neformalni programi obrazovanja bazirani na činjenicama o prošlosti.\nTri koraka koja treba napraviti na putu do sankcionisanja negiranja ratnih zločina.\nPrvi korak bi bio da se svi zločini nepristrano istraže,\ndrugi da se osude ideje koje su do zločina dovele i na koje su se zločinci pozivali, a\ntreći je da ta moralna osuda bude opće prihvaćena.\nIzvor: www.rtvas.rs, Danas


Debatu je otvorio ambasador Švajcarske u Republici Srbiji Jean-Daniel Ruch. On je pozdravio usvajanje Nacionalne strategije za procesuiranje ratnih zločina i dobre rezultate u regionalnoj saradnji između tužilaštava, ali i ukazao da su ključni problemi u procesuiranju ratnih zločina sakrivanje informacija o počinjenim zločinima i mali broj procesuiranih počinilaca. Ambasador Ruch je preporučio prioritizaciju slučajeva, procesuiranje visokorangiranih počinilaca, pružanje pravičnih reparacija svim žrtvama i koordinisanu akciju država naslednica bivše Jugoslavije u pravcu pomirenja i suočavanja sa prošlošću.\nIzvršna direktorka FHP-a Sandra Orlović naglasila je da je tokom 2014. i 2015. godine nastavljen trend malog broja optuženja, uz povećan broj nedovoljno pripremljenih optužnica, oborenih prvostepenih presuda i izostanak sudskih postupaka protiv visokorangiranih počinilaca. Izbor novog tužioca za ratne zločine ocenila je netransparentnim, sa nedovoljno jasnim kriterijumima za izbor i podložnim političkom uticaju. Orlović se osvrnula i na Nacionalnu strategiju za procesuiranje ratnih zločina, koja sadrži dobra rešenja za povećanje efikasnosti procesuiranja ratnih zločina pod uslovom da je institucije budu sprovodile u dobroj veri. Nedostaci Strategije ogledaju se u uslovljenosti sprovođenja vladinim merama štednje, izostankom mera za poboljšavanje ljudskih resursa kao ključnih za unapređivanje efikasnosti procesuiranja i nedostatku jasnih indikatora za merenje uspešnosti njenog sprovođenja.\nDirektorka za pravna pitanja FHP-a Milica Kostić predstavila je nalaze o kaznenoj politici i procesuiranju seksualnog nasilja u ratu. Ona je ukazala da su sudovi prilikom određivanja kazne osuđenima za ratne zločine u velikom broju slučajeva cenili olakšavajuće okolnosti na strani optuženih, uključujući i „osobito olakšavajuće okolnosti”, ali su propustili da ih obrazlože i konkretizuju. Primena posebno olakšavajućih okolnosti u pojedinim slučajevima je bila osnov za izricanje kazne ispod zakonskog minimuma. Kostić je ukazala i na činjenicu da procesuiranje seksualnog nasilja tokom ratova u bivšoj Jugoslaviji do sada nije bio prioritet Tužilaštva za ratne zločine (TRZ), kao i da institucije specijalizovane za procesuiranje ratnih zločina nisu dovoljno obučene za rad sa žrtvama.\nPravna zastupnica žrtava u predmetima ratnih zločina Marina Kljaić govorila je o dugom trajanju sudskih postupaka, čestim izmenama u sastavu sudskih veća i anonimizaciji presuda kao problemima koji su tokom 2014. i 2015. godine ometali efikasno procesuiranje ratnih zločina u Srbiji. Odugovlačenje postupaka uzrokovale su nedovoljno pripremljene optužnice, nekvalitetne prvostepene i žalbene presude, kao i česte promene postupajućih sudija zbog kojih suđenje u predmetu mora da počne od početka. Dugotrajnost postupaka posebno je bila karakteristična za suđenja pred sudovima opšte nadležnosti, gde su pojedini predmeti trajali preko deset godina. Kljaić je naglasila i da je anonimizacija presuda u predmetima ratnih zločina i dalje prisutna, iako je Poverenik za informacije od javnog značaja još u martu 2014. godine doneo odluku da je ona nezakonita.\nVršilac dužnosti tužioca za ratne zločine Milan Petrović složio se da TRZ ne postupa dovoljno efikasno i ukazao da su glavni razlozi tome mali broj zamenika tužioca i njihovih pomoćnika, kao i nedostupnost dokaza. Takođe je naveo da je regionalna saradnja i saradnja sa Haškim tribunalom veoma značajna, ali i da zahteva unapređivanje. Zajedno sa procesuiranjem visokorangiranih počinilaca, navedeni problemi će biti prioriteti u radu TRZ-a u narednom periodu. U pogledu suđenja pred sudovima opšte nadležnosti, Petrović je izvestio javnost da je lično izvršio uvid u 1000 predmeta i da je za oko 400 predmeta utvrđeno da mogu biti preuzeti od strane TRZ-a.\nPrema rečima predstavnika Misije OEBS-a u Srbiji Dušana Jovanovića, u Srbiji postoji solidan okvir za procesuiranje ratnih zločina, ali je za uspešno procesuiranje ratnih zločina neophodno puno sprovođenje svih normativno predviđenih mera. Prema Jovanoviću, za efikasno procesuiranje ratnih zločina u Srbiji najvažniji su usvajanje tužilačke strategije i prioritizacija predmeta, povećanje ljudskih kapaciteta TRZ-a, kontinuirana edukacija svih predstavnika specijalizovanih institucija i razvijena regionalna saradnja.\nPredsednik Udruženja javnih tužilaca i zamenika javnih tužilaca Srbije Goran Ilić ocenio je da je nedavni izbor tužioca za ratne zločine bio podložan političkim uticajima, da su kriterijumi za izbor bili previše uopšteni i fluidni a sam postupak izbora pristrasan, što je suprotno međunarodnim standardima koji propisuju objektivnost kriterijuma za izbor i nepristrasan i fer postupak izbora. Prema njegovom mišljenju, kriterijumi Vlade prilikom predlaganja kandidata Narodnoj skupštini su bili nejasni, a otvoreno je i pitanje da li je ona uopšte kompetentna da ocenjuje dostojnost i stručnost budućih tužilaca. Ilić je zbog toga preporučio izmenu Zakona o državnom veću tužilaca, koji bi jedini bio nadležan za izbor novih javnih tužilaca.\nSudija Apelacionog suda u Beogradu Omer Hadžiomerović je naglasio da je ključni kriterijum za ocenu sudskih postupaka njihova pravičnost, a tek potom efikasnost. U tom smislu je mišljenja da broj podignutih optužnica u predmetima ratnih zločina korespondira sa kapacitetima TRZ-a, da treba imati u vidu i kapacitete sudova, te nedostupnost dokaza i neadekvatnu saradnju sa Haškim tribunalom koji ne dostavlja dokumente potrebne sudovima u Srbiji.\nZamenik tužioca za ratne zločine Bruno Vekarić istakao je razliku između Nacionalne strategije procesuiranja ratnih zločina kao političkog dokumenta i tužilačke strategije kao operativnog dokumenta TRZ-a. Vekarić smatra i da je regionalna saradnja uspešna i saglasio se da je potrebno unaprediti efikasnost rada TRZ-a.\nGovoreći o otežavajućim okolnostima u procesuiranju ratnih zločina, nekadašnji vojni tužilac Lakić Đorovićje istakao da su u vrhu vlasti ljudi koji su pokrenuli zločinačke poduhvate, da se na čelu Generalštaba nalaze osobe koje su počinile najteže zločine, a da su zločine prikrivali i generali koji su do 2008. godine bili zamenici Republičkog tužioca.\nIzveštaj o suđenjima za ratne zločine u Srbiji tokom 2014. i 2015. godine preuzmite ovde.


Qatar Airways proglašen najboljom aviokompanijom u 2021. - Aviatica\nAirline Ratings dodelio brojne nagrade aviokompaniji Qatar Airways uključujući i nagradu za najbolju aviokompaniju u 2021.\nFoto ©: Qatar Airways Facebook\nQatar Airways je osvojio nagradu za najbolju aviokompaniju u 2021. koju dodeljuje Airline Ratings.\nKatarska kompanija je takođe proglašena i za najbolju aviokompaniju u regionu Bliskog istoka, za kompaniju sa najboljim keteringom i sa najboljom biznis klasom.\nNagrada za najbolju biznis klasu je osvoje treću godinu zaredom što potvrđuje kvalitet QSuite proizvoda ove kompanije.\nAirline Ratings dodeljuje nagrade za najbolje aviokompanije na godišnjem nivou uzimajući u obziru inovacije u uslugama i proizvodima, mrežu linija i bezbednost. Nagrade se dodeljuju prema veoma strogim i jasnim kriterijumima od strane profesionalnog žirija i na osnovu temeljne analize svakog posmatranog segmenta poslovanja.\n„Sve ove nagrade veoma znače Qatar Airways-u imajući u vidu da se avio saobraćaj poslednjih 16 meseci nalazi u svom najmračnijem dobu i da je postizanje ovakvih rezultata pokazalo da je kompanija ostala na svojim nogama uprkos obustavljanju saobraćaja zbog pandemije“, istakao je Akbar Al Baker, generani direktor Qatar Airways-a.\nU Qatar Airways-u su posebno ponosni na svoj QSuite proizvod u biznis klasi, koji putnicima omogućava putničko iskustvo u rangu sa prvom klasom (First Class). Kompanija je u saopštenju povodom osvajanja nagrade naglasila da nastavlja sa širenjem svojih operacija. Avioni ove kompanije trenutno lete do više od 140 destinaacija širom sveta, dok putnicima omogućavaju fleksibilna pravila za promene svojih rezervacija i karata. Svi koji kupe karte do 31. avgusta 2021. imaće mogućnost neograničenog broja promena uz uslov da putovanje završe do 31. maja 2022.\n2021Airline RatingsnagradaNajbolja aviokompanijaQatar Airways